Postavio Yucom - 13/04/2016 Mediji\nPosle lažnih pečata iz suda u Šapcu, otkrtiveni su i lažni pečati iz Beograda. Oko 1611 falsifikovanih pečata Prvog osnovnog suda pronađeno je na izjavama onih koji su navodno podržavali Mađarski pokret – za promene, Demokratsku zajednicu vojvođanskih Mađara i Demokratsku zajednicu Hrvata. Pregledom dela materijala utvrđeno je i da je 3957 izjava birača koji podražavaju izbornu listu “To smo mi – Prirodni pokret – Vladimir Zaharijev” takođe overeno lažnim pečatom Prvog osnovnog suda. Kako je zvaničnim dopisom suda saopšteno, ovaj štambilj sa rimskom oznakom III nije u funkciji od januara 2015. godine i potpisi nisu kod njih overeni. Nadležno tužilaštvo je pokrenulo istragu, a slučajevi su dospeli u ruke policije. “Nepravilnosti koje su tokom ispitivanja uočene su različite, počev od skeniranog pečata Osnovnog suda u Šapcu, preko overe potpisa koja nije izvršena u skladu sa zakonom, tu govorim o postupanju sudskih službenika, do slučaja gde je korišćen pečat Prvog osnovnog suda u Beogradu koji nije više u zvaničnoj upotrebi”, potvrdio je Dušan Đerković iz Uprave kriminalističke policije.\n“Zakonitost i legitimitet izbornog procesa, posle utvrđivanja više od 15.000 falsifikovanih potpisa na šest izbornih lista, zavisi isključivo od toga šta će nadležni organi preduzeti u naredna 24 sata”, saopštila je CRTA posmatračka misija “Građani na straži”. Ova misija će zvanično zatražiti uvid u potpisane izjave podrške građana listama koje su predate Republičkoj izbornoj komisiji, jer, kako kažu, samo potpuna transparentnost može da povrati poverenje javnosti u celokupni proces. Govoreći o izbornom procesu, urednik “Cenzolovke” Zoran Nikolić je rekao da je za njega broj birača najproblematičniji deo. On je podsetio da je saopšteno da u Srbiji ima 6,8 miliona birača. “Prema poslednjem popisu u Srbiji ima 7.200.000 stanovnika, od čega je milion i dvesta hiljada maloletno, a tu ulazi i broj birača koji ne živi u Srbiji… Nešto nije u redu sa brojem birača”, dodaje on.”Izlaznost je u praksi jako teško utvrditi, jer mi ne znamo broj birača”, kaže Nikolić. To znači da će biti odštampan taj broj listića, a to otvara prostor za manipulaciju, dodao je.\n“Predizbornu kampanju karakteriše veliki broj incidenata na koje nadležni nisu adekvatno reagovali, kao i održavanje skupova na mestima gde to po zakonu nije dozvoljeno”, ocenio je predsednik Komiteta pravnika za ljudska prava (JUKOM) Milan Antonijević. ” Preostaje da se vidi da li će se u predstojećem periodu neki od ovih slučajeva završiti pred sudom, da li će se znati ko je napadao aktiviste određenih političkih stranka, a sada vidimo i svih političkih stranaka” , rekao je Antonijević i dodao da očekuje da se utvrdi i da li je pri tome bilo neke organizovane akcije ili ne. On je ocenio i da je očigledno da “sami organizatori skupova, koji vrlo često dolaze iz vladajućih stranaka, nisu pročitali Zakon o javnom okupljanju građana koji su doneli početkom godine pa se zato često organizuju skupovi na mestima gde ne bi smeli da se održavaju, ispred škola, obdaništa, bolnica… i da se time direktno krši taj zakon”.\nNa javnim servisima Srpska napredna stranka zauzima 28 odsto prostora, Socijalistička partija Srbije 22, Demokratska stranka, kao i Socijaldemokratska stranka po 11, dok sve ostale stranke zajedno zauzimaju svega 28 odsto, pokazuju rezultati gradjanskog nadzora izborne kampanje u kome učestvuju Novosadska novinarska škola, CRTA, “Cenzolovka” i BIRN. Na komercijalnim televizijama SNS zauzima 46 procenata programa, SPS 10, DS, SRS, DSS i Nova Srbija po pet, dok ostale stranke zauzimaju 25 odsto medijskog prostora, kazala je predstavnica Novosadske novinarske škole Dubravka Valić Nedeljković. Ona je takođe ocenila da ove izbore odlikuje malo spotova, kampanja van kampanje, da stranke vode pre svega negativnu izbornu kampanju, ratuju saopštenjima i najviše govore o svojim političkim protivnicima, kao i da su najčešći sukobi na relaciji SRS-SNS, SNS-DS, PS-DS, DS-SNS i SPS-SNS. Novinarka Tamara Skrozza je objasnila da su u istraživanju CRTA i Cenzolovke posmatrane naslovne strane štampanih medija i tri jutarnja programa, odnosno segmenti prelistavanja štampe, na televiziji Pink, RTS-u i N1 u periodu od 23. marta do 11. aprila. Pokazalo se da je apsolutni šampion naslovnih strana Aleksandar Vučić sa 28 naslovnica, od kojih je 15 neutralno, 12 pozitivno, a samo jedna ne čak ni negativna, već sarkastična. Predstavnica BIRN-a Tanja Maksić rekla je da je izborni blok u elektronskim medijima skraćen i da traje dva do četiri minuta, da se kampanja vodi van njega i da se aktivnosti stranaka češće ubacuju u neizborni deo programa.\nPrijava protiv SNS–a, Informera i Pinka\nPredsednik Dveri Boško Obradović saopštio je da je koalicija Dveri – DSS, zbog sajber napada i falsifikovanja njihovog naloga na kanalu Jutjub, podnela krivičnu prijavu Višem javnom tužilaštvu i Sudu za visokotehnološki kriminal protiv lidera SNS-a i prvih ljudi Informera i Pinka. “Sajber napadi na koaliciju Dveri – DSS postali su sve učestaliji, a montirani su u izbornom štabu Srpske napredne stranke”, tvrdi Obradović. On je na vanrednoj konferenciji za novinare rekao da su napadi kulminirali u nedelju, kada je emitovan lažni spot Dveri na lažnom nalogu na Jutjub kanalu, gde je puštena njegova izjava sa mapom Srbije na kojoj nema Kosova.\nČlanovi civilne organizacije Mađarski pokret predali su 82 istupnice Savezu vojvođanskih Mađara, nezadovoljni politikom koju vodi ta stranka. Novinar Radio Subotice i član MP-a Imre Tot upozorio je da se širom Vojvodine gase radio stanice koje emituju program na mađarskom jeziku i ocenio da je SVM to mogao da spreči zahtevom da se sprovede koalicioni sporazum sa Srpskom naprednom strankom i lobiranjem kod premijera Mađarske.”Mađari širom Vojvodine ostaju bez informisanja na svom maternjem jeziku, a SVM se od Budimpešte do Brisela hvali kako je ovde sve u redu sa informisanjem. SVM takođe nije uvažio 6500 potpisa da se očuva informisanje na mađarskom jeziku Radio Subotice”, kazao je Tot.


Vučić: Ne pregovaramo sa Prištinom nego sa SAD i EU, ne postoji država Kosovo | Vestinet.rs\nPočetna TEMA DANA\tVučić: Ne pregovaramo sa Prištinom nego sa SAD i EU, ne postoji država Kosovo\nVučić: Ne pregovaramo sa Prištinom nego sa SAD i EU, ne postoji država Kosovo\nNa pitanje šta će srpska strana uraditi nakon što je Tači izjavio da neće prihvatiti da Zajednica srpskih opština dobije izvršna ovlašćenja, Vučić je na konferenciji za štampu rekao da „ne zna Tači šta su izvršna ovlašćenja“.\nVučić je kazao da su izvršna ovlašćenja mnogi shvatili kao floskulu i da kada ih pita šta znači taj termin oni ne znaju da mu odgovore.\nTači je u svojoj izjavi podvukao da Kosovo neće dozvoliti da bude stvorena nova Republika Srpska, što je srpski premijer prokomentarisao rečima:\n„Srbija neće pristati da Kosovo bude suverena država kao što je BiH“.\nSrpski premijer je ocenio i da Srbija ne pregovara sa Prištinom, nego sa Evropskom unijom i Amerikom.\nKao primer naveo je da je u prethodnoj rundi dijaloga maltene sve bilo dogovoreno, osim jedne formulacije, a da je prištinska strana naknadno, kada se ispostavilo da bi sporazum bio dobar za Srbe na KiM, iznela devet spornih tačaka.\n„Mi idemo u Brisel da se dogovorimo. Nećemo da pristajemo na ono što je protivno interesima Republike Srbije i našeg naroda na Kosovu i Metohiji. Idemo u Brisel i spremni smo da se dogovaramo i dogovorimo“, naglasio je Vučić.\nVeće plate i penzije\nVučić je rekao da će razgovori sa MMF-om o povećanju plata i penzija biti finalizovani do kraja oktobra i poručio je da će biti povećanja plata i penzija.\n„Povećanje plata i penzija će biti. Tačka“, rekao je Vučić na konferenciji za novinare.\nPremijer je naveo da će razgovori o povećanju plata i penzija sa MMF-om biti finalizovani krajem oktobra, kada će biti doneta konačna odluka po tom pitanju.\nDodao je da je vrlo konzervativan po tom pitanju i da ne prihvata preoptimistične prognoze, ali da će država Srbija, uz vrlo konzervativnu i pesimističnu prognozu i Vlade Srbije i MMF-a, povećati plate i penzije.\nO izborima do kraj septembra\nPremijer Aleksandar Vučić izjavio je danas da postoji više razloga za i protiv održavanja vanrednih parlamentarnih izbora, ali da će odluku o tome doneti do kraja septembra.\nVučić je rekao da su mu poručili da će se iznenaditi kad vidi rezultate izbora, što je prokomentarisao rečima: „Dobro, iznenadiću se“.\nKako je dodao izbori su oblast u kojoj nema iznenađenja i dodao da su tu stvari jasne kao što je na primer jasno da Crvena zvezda ne može da pobedi Real Madrid ili Čelsi.\n„Nije lopta okrugla kako to ljudi govore“, dodao je premijer navodeći da ništa nije tako predvidljivo kao rezultati izbora i da je to u politici najlakši posao.\nPosete SAD, Rusiji, Kini\nVučić je najavio da će u narednom periodu posetiti SAD, Rusiju i Kinu. Od posete toj azijskoj zemlji i razgovora sa kineskim premijerom on očekuje dosta dobrih stvari za Srbiju.\nVučić je novinarima u Beogradu rekao da će najpre 15. septembra otići u bilateralnu posetu SAD, tokom koje će razgovarati sa potpredsednikom Džozefom Bajdenom, a 15 dana kasnije najverovatnije će prisustvovati, na poziv predsednika SAD Baraka Obame, skupu 30 svetskih lidera o Islamskoj državi.\nPotom će, kako je najavio, uslediti velika poseta Rusiji, zatim učešće na samitu „16+1“ u Kini, pa na kraju i bilateralna poseta Kini, na poziv kineskog premijera.\nBeogradBosna i HercegovinadobridogovordozvolitiEUHercegovinainteresKosovoljudinajverovatnijenaknadnoodgovoreprgovaramo SADrazgovoraRepublika Srpskarezultati izborasamitsporazumSrbetransparentvestiVucicZajednica srpskih opština\nImpresionirana Evropska Unija će možda pomoći Srbiji oko zbrinavanja izbeglica


Tramp: Došlo je vreme da izađemo iz Sirije - 07.10.2019, Sputnik Srbija\nTramp: Došlo je vreme da izađemo iz Sirije\nAmerički predsednik Donald Tramp je izjavio da je došlo vreme da se „izađe iz tih besmislenih i beskonačnih ratova“. 07.10.2019, Sputnik Srbija\n13:59 07.10.2019 (Osveženo: 14:17 07.10.2019)\n© REUTERS / Yuri GripasDonald Tramp\nAmerički predsednik Donald Tramp je izjavio da je došlo vreme da se „izađe iz tih besmislenih i beskonačnih ratova“.\n„Trebalo je da SAD budu u Siriji 30 dana. Mi smo ostali i tonuli sve dublje i dublje u rat, bez ikakvog cilja. Međutim, došlo je vreme za nas da izađemo iz tih besmislenih ratova i vratimo naše vojnike kući“, napisao je Tramp na Tviteru.\n„Turska, Evropa, Sirija, Iran, Irak, Rusija i Kurdi sada treba da reše tu situaciju“, dodao je američki predsednik.\nRanije su u Ankari završeni tursko-američki pregovori za stvaranje zone bezbednosti na severu Sirije istočno od Eufrata. Ministarstvo odbrane Turske saopštilo je da su Ankara i Vašington postigli dogovor o stvaranju koordinacionog centra za zajedničke operacije i planiranu zonu. Erdogan je istovremeno izjavio da će Ankara započeti operaciju protiv kurdskih snaga koje kontrolišu ovaj region ukoliko Sjedinjene Američke Države budu odugovlačile sa formiranjem zone bezbednosti.


PSA gasi razvoj Opelovog velikog SUV-a - Tržište\nU fabrici u Sanderlendu: Milioniti primerak modela Nissan Juke napustio proizvodnu traku! -\nSa agregatom iz modela Civic: Nova Honda CR-V stiže u Evropu! -\nŠpijunske fotografije: BMW X2 M35i uslikan prilikom testiranja na Nirburgringu -\nNajavljivani stegonoša Opela, veliki SUV, za sada ostaje na čekanju.\nRazlog je jednostavan, PSA želi da novi SUV iz Opela nosi njihov DNK, pre svega zarad uštede novca u razvoju modela. Takođe, PSA želi da okonča proizvodnju modela koji su postavljeni na GM platforme zarad prelaska na novu francusku, platformu.\nOpel je planirao da svoj najveći SUV mahom osloni na drugu generaciju Insignije. Trenutno menadžeri iz PSA i Opela rade na zajedničkom biznis planu za narednih nekoliko godina. Prva stavka na redu je priprema promocije za novi Grandland X koji stiže na jesen, dok je druga tačka razgovora priprema za sledeću generaciju Corse koja će definitivno biti bazirana na PSA platformi i koristiće veliki broj francuskih delova.\nVest koja ne iznenađuje: PSA gasi proizvodnju OPEL motora\nEkonomija: PSA gasi Aulnay fabriku pre planiranog\nPrvi u nizu: Predstavljen je Citroen Berlingo Multispace – jedan od tri nova mala kombija PSA grupacije\nKorejci sve jači :\nKia najpouzdaniji brend u Nemačkoj\nMazda objavila dugoročnu viziju razvoja tehnologije,\nDrugi okršaj „zoljica“ u Kuli 19.08\nBojim se da opel ne postane plastičan...\nUgasiće oni sve,ne vidim nikakvu logiku u ovom "braku"!


Većina puteva prohodna, klizavi kolovozi\n25/03/2020 | 08:00 ⇒ 08:11 | Izvor: SRNA\nVećina puteva u Republici Srpskoj i Federaciji BiH prohodna je, a kolovozi su pretežno mokri i klizavi.\nIz Auto-moto saveza Republike Srpske vozačima posebno skreću pažnju na dionice u višim planinskim predjelima i preko prevoja, gdje na kolovozima ima ugaženog snijega.\nЈak vjetar stvara snježne nanose na putnim pravcima Bihać - Bosanski Petrovac i Bosanski Petrovac - Drvar.\nIz AMS vozačima savjetuju maksimalno opreznu i sporiju vožnju, uz obaveznu upotrebu zimske opreme.\nNa području Republike Srpske zabranjeno je kretanje starijim od 65 godina, a od 20.00 do 5.00 na snazi je potpuna zabrana kretanja, dok je u FBiH na snazi zabrana kretanja osobama mlađim od 18 i starijim od 65 godina, a potpuna zabrana kretanja na snazi je od 18.00 do 5.00 časova.\nPojačana je frekvencija teretnih vozila u oba smjera na graničnom prelazu Gradiška, a na izlazu iz BiH kolona teretnih vozila duga je na graničnom prelazu Šamac.\nAMS Republike Srpske zajedno sa svojih 49 auto-moto društava zahvaljuje svim vozačima kamiona, koji uprkos opasnosti od virusa korona, maksimalno strpljivo i uredno prevoze robu i snabdijevaju tržište Srpske i BiH prehrambenim, medicinskim i drugim proizvodima.\nIz AMS apeluju da vozači i unutar BiH putuju samo u nužnim situacijama i da se pridržavaju mjera zaštite od virusa korona.\nNa relaciji međuentitetska linija Luke - Vlasenica - Han Pijesak - Sokolac - Rogatica - međuentitetska linija Prača - međuentitska linija Ustikolina - Foča kretaće se vangabaritni prevoz, pa vozače koji se budu kretali ovom dionicom iz AMS mole da voze opreznije i poštuju uputstva lica iz pratnje.\nNa relaciji međuentitetska linija Stanić Rijeka - međuentitetska linija Karuše - međuentitetska linija Podvrsnik - Trebinje i međuentitetska linija Stanić Rijeka - Derventa - Kozarska Dubica kreće se vangabaritni teret i vozačima je upućena molba da voze opreznije i poštuju uputstva lica iz pratnje.\nU toku je izgradnja isključne trake u Zalužanima, na dionici magistralnog puta Klašnice dva-Šargovac, u desnoj kolovoznoj traci iz pravca Banjaluke, zbog čega je izmijenjen režim u odvijanju saobraćaja.\nZbog izgradnje raskrsnice na dionici magistralnog puta Gornja Vijaka jedan - Derventa i na dionici regionalnog puta Gornja Vijaka jedan - Gornja Vijaka dva izmijenjen je režim odvijanja saobraćaja.\nZbog radova na magistralnom putu Drinjača-Milići-Vlasenica izmijenjen je režim odvijanja saobraćaja.\nU toku su radovi na rekonstrukciji dionice magistralnog puta Čatrnja-Gradiška, zbog čega se saobraćaj odvija naizmjenično jednom trakom.\nZbog izgradnje mosta na rijeci Savi izmijenjen je režim odvijanja saobraćaja na auto-putu Banjaluka-Gradiška, u zoni naselja Čatrnja i carinskog terminala, pa iz AMS vozače mole da voze opreznije i sporije, te da poštuju privremenu signalizaciju.\nZbog rekonstrukciji raskrsnice na spoju auto-puta Banjaluka-Doboj i magistralnog puta Јohovac-Rudanka izmijenjen je režim odvijanja saobraćaja na tom magistralnom putu.\nNa istom magistralnom putu, ali na dionici Modriča jedan - Vukosavlje/Јakeš/ - Podnovlje - Šešlije - Јohovac - Rudanka - Doboj - granica Republike Srpske/FBiH /Karuše/, zbog radova izmijenjen je režim odvijanja saobraćaja.\nRadi uključivanja i isključivanja mehanizacije koja je nagažovana na izgradnji autoputa od petlje Јohovac do petlje Rudanka, izmjenjen je režim odvijanja saobraćaja na dionici magistralnog puta Rudanka - Doboj jedan.\nNa dionici magistralnog puta Banjaluka dva - Srpske Toplice za vrijeme izgradnje mosta preko rijeke Vrbas, promijenjen je režim saobraćaja i regulisan privremenom signalizacijom.\nU toku su radovi na izgradnji male hidroelektrane Krupac na rijeci Željeznici, zbog čega se saobraćaj na dionici magistralnog puta Krupac-granica Republike Srpske /Bogatići/, na području opština Istočna Ilidža i Trnovo odvija naizmjenično jednom trakom.\nZbog oštećenja nadvožnjaka kod "NIS petrol" pumpe u Trnu, saobraćaj se preko samog nadvožnjaka odvija jednom saobraćajnom trakom, dok teretna vozila ne saobraćaju.\nZbog deminerskih radova na dionici magistralnog puta Brod-Odžak, u mjestu Klakar Donji, u vremenu od 8.15 do 15.05 časova radnim danima, povremene su obustave saobraćaja, u intervalima 30 minuta obustave i 10 minuta propuštanja saobraćaja.\nZbog deminerskih radova na dionici magistralnog puta Pelagićevo-Gradačac, u mjestu Turić Prosjek, u vremenu od 08.15 do 15.05 časova radnim danima, povremene su obustave saobraćaja u intervalima 30 minuta obustave i 10 minuta propuštanja saobraćaja.\nZbog deminerskih radova na dionici regionalnog puta Derventa-Podnovlje, na deminerskom radilištu Gornji Božinci u vremenu od 8.15 do 15.05 časova radnim danima povremene su obustave saobraćaja u intervalima 30 minuta obustave i 10 minuta propuštanja saobraćaja.\nU toku je izgradnja vodovodne mreže, zbog čega je izmijenjen režim u odvijanju saobraćaja na regionalnom putu Lamovita - Stari Majdan.\nU toku su radovi na sanaciji klizišta na regionalnom putu Kotor Varoš - Kneževo, u mjestu Živinice i od 7.00 do 17.00 časova povremene su obustave saobraćaja u trajanju maksimalno pet minuta.\nNa regionalnom putu Crna Rijeka - Bjelajce na snazi je obustava saobraćaja u vremenu od 9.00 do 15.00 časova.\nSaobraćaj se za vrijeme obustave preusmjerava na putne pravce Kola - Stričići - Čađavica - Mrkonjić Grad i Crna Rijeka - Јajce - Mrkonjić Grad.\nVan vremena obustave, saobraćaj se odvija jednom trakom.\nNa dijelu regionalnog puta Ugljevik - Glavičice u rejonu Starog Ugljevika zbog aktiviranog klizišta odvijanje saobraćaja je usporeno, naizmjenično jednom trakom, dok se na regionalnom putu Priboj - Lopare, u naseljenom mjestu Priboj, preko mosta na Labuđanskoj rijeci, saobraćaj zbog oštećenja mosta odvija naizmjenično jednom trakom.\nZbog klizišta jednom trakom naizmjenično saobraćaj se odvija na regionalnom putu Ukrina - Gornja Vijaka.\nU toku su i radovi na dionici regionalnog puta Šekovići-Caparde, pa se saobraćaj odvija naizmjenično jednom trakom.\nNa području FBiH ugaženog snijega i poledice ovog jutra ima na dionicama preko planinskih prevoja, posebno na dionicama u zapadnim i jugozapadnim krajevima.\nU subotu lokalno vruće, poslije podne sa nestabilnosti\nU subotu sunčano, narednih dana promjenljivo i svježije\n08:01 > Meteoalarm zbog vrućine\n07:53 > Bez problema u saobraćaju\n07:47 > Veoma toplo, do 35 stepeni\n14:57 > U petak veoma toplo


Platini pušten poslije cjelodnevnog ispitivanja, oglasio se poslije "hapšenja" - BIGportal.ba\nPlatini pušten poslije cjelodnevnog ispitivanja, oglasio se poslije “hapšenja”\nJuni 19, 2019 Juni 19, 2019 089\nNekadašnji predsednik UEFA Mišel Platini je pušten iz pritvora u noći između utorka i srede. Legedarni francuski fudbaler je prethodno priveden u okviru istrage o odluci da Katar bude domaćin Mundijala 2022. godine. Platiniju je Etički komitet zabranio rad u fudbalu do 2023. godine, pošto je utvrđeno da je dobio…\nNekadašnji predsednik UEFA Mišel Platini je pušten iz pritvora u noći između utorka i srede.\nLegedarni francuski fudbaler je prethodno priveden u okviru istrage o odluci da Katar bude domaćin Mundijala 2022. godine.\nPlatiniju je Etički komitet zabranio rad u fudbalu do 2023. godine, pošto je utvrđeno da je dobio 1,6 miliona funti od bivšeg predsednika FIFA Sepa Blatera.\nPlatini nikada nije demantovao da je “menjao” svoj glas 2010. godine u zamenu za “pojačavanje uticaja Francuske”.\nNavodno je postojao sastanak između njega, tadašnjeg francuskog predsednika Nikole Sarkozija i katarske vladajuće porodice, nekoliko dana uoči glasanja.\nTada je, navodno, Platiniju rečeno da francuski naftni interes mora da bude na prvom mestu.\nMišel Platini se oglasio pošto je odveden, pa pušten iz pritvora.\nPlatinijev advokat Vilijam Burdon rekao je da je pritvor ukinut i osudio to što se digla “velika buka ni oko čega”.\n“Mišel je doživeo ovaj pritvor kao nepravedan i nesrazmeran“, dodao je on.\nPo izlasku iz kancelarije sudske policije za borbu protiv korupcije u Nanteru, kod Pariza, Mišel Platini je rekao da je pozvan da dođe slobodno na razgovor i da ga je policija po dolasku ođednom pritvorila.\n“Bilo je dugo“, dodao je on i rekao da su ga pitali o Evropskom prvenstvu 2016. godine, Svetskom prvenstvu u Rusiji, svetskom prvenstvu u Kataru, o klubu PSŽ i o Fifi.\nPlatini je rekao da je bio miran jer ne oseća da ima veze sa bilo kakvom aferom.\nNjegovo saslušanje kao i saslušanja drugih deo su preliminarne istrage o dodeli domaćinstava za Svetska prvenstva u fudbalu 2018. i 2022. godine.\nOvo su uhapšeni u akciji “Teatar”\nVaterpolo klasik u Beogradu\nKrajinović bolji od Medvedeva, prvi put u osmini finala Indijan Velsa!\nZ.K Mart 12, 2019 April 3, 2019\nTomane je novi napadač Crvene zvezde\nZ.K Juli 1, 2019 Juli 1, 2019\nFejsa napušta Benfiku\nZ.K Juni 4, 2019 Juni 4, 2019\nGofan čeka Medvedeva u finalu Sinsinatija\nZidan pričao o svima osim o Joviću\nDrecun: Albanci će intenzivirati zatiranje dokaza postojanja Srba na Kosmetu\nSamsung objavio prvo ažuriranje firmware-a za Note10 i Note10+\n“Uzrok problema je nepoštovanje vladavine prava”\nAvion “Er Fransa” tokom leta poslao hitan signal: Prinudno sletanje u Luksemburgu


NSRS-a sutra o vetu Dodika na zaključke i odluke Predsjedništva BiH\nPoslanici će se prema predviđenom dnevnom redu od jedne tačke izjasniti o više zaključaka i odluka koje je Dodik proglasio veoma štetnim po vitalne interese RS\nKolegijum Narodne skupštine bosanskohercegovačkog entiteta Republika Srpska (RS) odlučio je danas da će 23. posebna sjednica započeti u srijedu u 12 sati, javlja Anadolu Agency (AA).\nZahtjev za održavanje sjednice podnio je član Predsjedništva BiH Milorad Dodik koji je odluke usvojene na 22. redovnoj sjednici Predsjedništva BiH, održanoj 18. oktobra, proglasio veoma štetnim po vitalne interese RS-a te pozvao poslanike da u roku 10 dana održe sjednicu i dvotrećinskom većinom podrže ovaj proglas.\nPoslanici će se prema predviđenom dnevnom redu od jedne tačke izjasniti o više zaključaka i odluka koje je Dodik proglasio veoma štetnim po vitalne interese RS nakon što su usvojene bez konsenzusa.\nU pitanju su zaključci o otvaranju Ambasade Republike Azerbejdžan u Sarajevu, o otvaranju kancelarije Ambasade Ruske Federacije u Bosni i Hercegovini u gradu Banjaluka, te odluke o davanju agremana ambasadoru Republike Bjelorusije za BiH i Dominikanske Republike za BiH sa sjedištem u Švajcarskoj. Sporna je i odluka o prihvatanju Sporazuma između Savjeta ministara BiH i Vlade Republike Turske o uzajamnoj zaštiti i razmjeni tajnih podataka koji se odnosi na Sporazum u oblasti odbrambene industrije, kao i odluka o pokretanju postupka za vođenje pregovora radi zaključivanja Sporazuma između Savjeta ministara BiH i Vlade Islamske Republike Pakistan o saradnji u borbi protiv međunarodnog kriminala, terorizma, nezakonite trgovine drogom i organizovanog kriminala.\nBiće razmatran i Dodikov veto na odluke o pokretanju postupka za vođenje pregovora radi zaključivanja Sporazuma o bezbjednosnoj saradnji između Savjeta ministara BiH i Vlade Republike Turske, te o pokretanju postupka za vođenje pregovora radi zaključivanja dopuna ugovora između BiH i Republike Hrvatske o graničnim prelazima i o pokretanju postupka za vođenje pregovora radi zaključivanja Sporazuma o posudbi između Republike Austrije i BiH.


Milan Gačević je najveći deo izlaganja posvetio novim i starim optužbama na račun predsednika Opštinskog odbora SDP u Prijepolju Esada Hodžića u svetlu nedavne sudske presude u sporu koji su vodili po Hodžićevoj tužbi za uvredu, koju je Osnovni sud u Novom Pazaru uvažio i Gačevića kaznio novčano.\n-Ako u Prijepolju državni organi ne preduzimaju ništa da bi se isterala pravda po neospornim dokazima koje nudim javnosti na uvid o kradji struje, onda moram da se zapitam šta to priča predsednik države o borbi protiv lopovluka?\nGačević je potom komentarisao obimnu dokumentaciju koju je, kako kaže, pripremio za nove krivične prijave na istu temu, a, rekao je da će pravdu najpre tražiti u svojoj zemlji a da se neće libiti da je potraži i od suda u Strazbura jer svi papiri koje je pokazao na konferenciji idu, kako je rekao, isključivo u prilog njegovih navoda. Čitava koalicija u Prijepolju je apsolutno vezana za našu borbu i zalaganje da ne dozvolimo bivšim čelnicima da izmišljotinama i klevetama stalno pokušavaju da skrenu pažnju sa naše osnovne političke platforme a to je – bolji život za gradjane, i za Srbe i za Bošnjake!\n-Mene u Prijepolju ne obavezuju odnosi u Beogradu izmedju SNS i NS, ja sam predsednik lokalnog odbora Nove Srbije i imam izuzetnu saradnju sa predsednikom Opštinskog odbora SNS i predsednikom opštine gospodinom Zindovićem. Mi u kampanju nismo uneli blaćenje funkcionera sadašnje opozicione SDP niti bilo koga drugog već smo ušli sa vizijom, sa planovima i pričom o mostovima, novim putevima, pričom o popravci škola, izgradnji vodovoda u našim selima, rekao je on.\nSamir Tandir, potpredsednik Stranke pravde i pomirenja je rekao da koalicija apsolutno veruje Aleksandru Vučiću i podržava njegovo zalaganje za borbu protiv kriminala i korupcije.\n-Nije lako biti opozicija u Prijepolju kad vam se članstvo iz dana u dan osipa, kad iz dana u dan mnogi ljudi počnu da pitaju šta je sa onih preko 5500 glasova koje je SDP imao na na izborima pre ovih poslednjih a da prema nekim istraživanjima trenutno poverenje im pruža jedva 1000 glasača, rekao je Tandir.\nSloživši se sa ocenom da koalicija u Prijepolju dobro funkcioniše, Tandir je preneo novinarima da se poslednjih dana gomilaju pritužbe preduzetnika i članova poslovnih asocijacija na, kako je rekao, stalnu izloženost pritiscima od strane direktora Filijale Poreske uprave u Prijepolju.\n-Mi smo o tome upoznali nadležne u Ministarstvu finansija i Poreskoj upravi a 5. marta počećemo da prikupljamo potpise za peticiju kojom ćemo tražiti smenu sadašnjeg direktora Filijale, rekao je Tandir i dodao da „imamo saznanja da postoji krug zaštićenih firmi, posebno onih koje su u prethodnoj vlasti više puta koristile razne državne subvencije kako za zapošljavanje tako i bespovratna sredstva od Fonda za razvoj“. Takodje imamo saznanja da je dosta ljudi u MUP ostalo bez unapredjenja a neki su pomereni sa radnih mesta čim je otkrivena „afera neplaćanja struje“ i da zato očekujemo punu podršku članova stranaka vladajuće koalicije i gradjana, rekao je Tandir.\nKrajem marta, kada završimo potpisivanje peticije, predaćemo je u Ministarstvo finansija i direktorki Poreske uprave uz iskreno očekivanje da se ovim i sličnim pojavama stane na kraj, zaključio je Tandir.


Na sednici od 9. 8. 2018. godine Izvršni odbor Narodne banke Srbije odlučio je da referentnu kamatnu stopu zadrži na nivou od 3,0%.\nDonoseći takvu odluku, Izvršni odbor je imao u vidu pre svega očekivano kretanje inflacije i njenih faktora u narednom periodu, kao i efekte dosadašnjeg ublažavanja monetarne politike. Nakon ovogodišnjeg minimuma u aprilu, inflacija se očekivano vratila u granice cilja i u junu je iznosila 2,3% međugodišnje. I prema avgustovskoj centralnoj projekciji očekujemo da će se međugodišnja inflacija i u naredne dve godine kretati u granicama cilja. Do kraja 2019. inflacija će najverovatnije biti ispod centralne vrednosti cilja, s tim da će joj se privremeno približiti u prvim mesecima naredne godine zbog efekta niske baze s početka ove godine. Inflaciona očekivanja finansijskog sektora i privrede i dalje su niska i usidrena oko cilja od 3% i za godinu i za dve godine unapred.\nIzvršni odbor je ocenio da efekti prethodnog ublažavanja monetarne politike doprinose privrednom rastu, koji se ubrzava i koji je, prema preliminarnoj proceni Republičkog zavoda za statistiku, u prvoj polovini ove godine iznosio 4,5% međugodišnje. Prema oceni Izvršnog odbora, visok doprinos privrednom rastu potiče od investicija koje će u narednom periodu omogućiti nastavak rasprostranjenog rasta izvozno orijentisanih oblasti privrede. Rast investicija podržan je povoljnim uslovima finansiranja i rastom kreditne aktivnosti, kao i prilivima stranih direktnih investicija, koje više nego u punoj meri pokrivaju deficit tekućeg računa platnog bilansa i doprinose njegovom smanjenju u srednjem roku.\nPrema odredbama Zakona o zateznoj kamati („Sl. glasnik RS”, broj 119/2012), na iznos duga koji glasi u dinarima, stopa zatezne kamate utvrđuje se na godišnjem nivou, u visini referentne kamatne stope Narodne banke Srbije uvećane za osam procentnih poena (član 3. Zakona). Na osnovu ove odredbe i nepromenjenog iznosa referentne kamatne stope od 3,00% zatezna kamata je utvrđena u visini od 11,00% (3,00 + 8,0). Kretanje zatezne kamate u 2018. godini dato je u narednoj tabeli:\nNaredna sednica Izvršnog odbora NBS, na kojoj će se odlučivati o referentnoj kamatnoj stopi, biće održana 6. septembra 2018. godine.


Pravni tim BiH pripremio reviziju postupka protiv Srbije\nBeta 26. januara 2017. 14:05\nPravni tim BiH iskoristiće vanredni pravni lek naznačen u presudi Medjunarodnog suda pravde u Hagu od 26. februara 2007. godine, i u predvidjenom roku zatražiti reviziju postupka protiv Srbije za zločin genocida počinjen u BiH, objavila je sarajevska „Slobodna Bosna“, pozivajući se na neimenovane izvore.\nPravni tim BiH već je pripremio potrebnu dokumentaciju i zatražiće obnovu postupka, navodi se u tekstu i dodaje da za podnošenje žalbe nije potrebno nikakvo ponovno izjašnjavanje Predsedništva BiH.\n„Ne postoji ni teoretska, a ni praktična mogućnost da srpski član Predsedništva BiH Mladen Ivanić blokira obnovu postupka protiv Srbije. Predsedništvo BiH se o tome već davno izjasnilo, kada je imenovalo agenta i dalo mu puna ovlašćenja da preduzima sve procesne radnje koje su potrebne, a jedna od tih radnji je i ulaganje zahteva za obnovu postupka“, stoji u tekstu.\nPredsedavajući Predsedništva BiH Mladen Ivanić je juče izjavio da je još u julu prošle godine obavestio Medjunarodni sud pravde u Hagu da agent BiH pred tim Sudom Sakib Softić nema legitimitet, odnosno podršku sva tri člana Predsedništva BiH.\nIvanić je još kazao da se u poslednjih šest meseci nisu pojavile nikakve nove činjenice koje bi mogle biti osnov za podnošenje žalbe na raniju presudu, kojom je Srbija oslobodjena optužbi za agresiju i genocid u BiH.\n„Slobodna Bosna“, medjutim, tvrdi da se u odnosu na proces iz 2007. godine u medjuvremenu pojavilo mnoštvo novih dokaza „o direktnom učešću i odgovornosti Srbije za zločine u BiH, medju kojima su od naročitog značaja oni izneti na sudjenju Radovanu Karadžiću, osudjenom prvostepeno na 40 godina zatvora, izmedju ostalog, i zbog zločina genocida“.


Slovački parlament odobrio produžetak vanrednog stanja\nTanjug 26. februara 2021. 17:26\nBRATISLAVA – Slovački parlament odobrio je danas produženje vanrednog stanja u toj zemlji.\nOd 118 poslanika prisutnih na glasanju, 83 je glasalo za produženje, dok je 35 bilo protiv, javlja slovačka agencija Tasr.\nVlada je odlučila da 8. februara produži vanredno stanje za još 40 dana zbog situacije sa korona virusom u zemlji. U skladu sa izmenjenim zakonodavstvom, proširenje vanrednog stanja parlament mora naknadno odobriti najkasnije u roku od 20 dana od odobrenja vlade.\nOpozicioni poslanici kritikovali su vladin predlog za produženje vanrednog stanja zbog odsustva analize dosadašnjih mera i konkretnih predloga za dalje mere. Oni su istakli da se nekoliko mera može uvesti bez potrebe za vanrednim stanjem na snazi, navodi agencija.


Verovatno najpoznatiji Petar Pan novijeg doba bio je pevač Majkl Džekson, koji je svoj ranč u Kaliforniji preuredio u zabavni park i dao mu naziv Nedodjija (Neverland), upravo po imaginarnoj zemlji Petra Pana u kojoj deca nikad ne odrastu.\nU svojoj knjizi posvećenoj ovom sindromu, Kili navodi da se on najčešće javlja na početku zrelog doba kada muškarci počinju da dobijaju obaveze, da je češći u bogatijim porodicama i da postoji nekoliko faza njegovog razvoja:\nOd 12. do 17. godine: Pojavljuju se prvi simptomi u vidu nesigurnosti, teskobe, neprihvatanja odgovornosti, usamljenosti i konflikata u pogledu seksualnosti.\nOd 18. do 22. godine: Ispoljava se narcizam, ponekad praćen mizandrijom (patološka mržnja prema muškom polu) ili pak mizoginijom (patološka mržnja prema ženskom polu).\nOd 23. do 25. godine: Muškarac se žali na nezadovoljstvo životom i nemogućnost prilagođavanja. Psiholozi ove probleme uglavnom tumače kao uobičajene za to životno doba, ali se iza njih često krije sindrom večitog dečaka, tvrdi Kili.\nOd 26. do 30. godine: Počinje faza hroničnog ispoljavanja sindroma, uz tendenciju njegovog prikrivanja iza maske zrelosti.\nPosle 45. godine: Odrastao muškarac svojim stilom života pokušava da vrati detinjstvo, uz osećaj krivice zbog izgubljenih godina. Depresija i teskoba postaju ozbiljnije kako se približava andropauzi.\nPrema Kiliju, u životu većine muškaraca koji pate od ovog sindroma javlja se pet psihičkih stanja, koja postoje u svakoj fazi života, a posebno su izražena u periodima krize.\nMuškarac ne izražava svoja osećanja, već se ona često pojavljuju u ekstremnom vidu, na primer, ljutnja izbija kao bes, radost kao histerija, razočaranje kao samosažaljenje. Tuga se može pojaviti u formi napadne, izveštačene radosti, infantilnih šala ili nervoznog smeha. Konačno, on gubi kontakt s vlastitim emocijama i više ne zna šta zaista oseća, tvrdi Kili.


Direktan let Beograd-Peking od 2018. godine - Pluton Logistics\nsreda, mart 27, 2019\nPrevoznici bez lokatora plaćaće kazne od 50.000 do 1,5 miliona dinara\nEinride i DB Schenker uvode autonomne električne kamione na javnom putu\nU srpskim lukama povećan pretovar tereta za 11,5% u 2018. godini\nOtpor u primeni elektronskih lokatora – oštećeno čak 100 uređaja!\nFERCAM Express – Logističko rešenje za hitne pošiljke\nDirektan let Beograd-Peking od 2018. godine\n25/06/2017 marko avio kargo transport, avio transport robe, avionski transport robe iz Kine, Hainan Airlines, let Beograd Kina, let Beograd Peking\nKineski avioprevoznik „Hainan Airlines“ će od 2018. godine najverovatnije otvoriti direktnu liniju Beograd–Peking. Ovo je, kako saznaje Politika, dogovoreno prilikom poslednje posete delegacije ove kompanije Srbiji. Dok se to ne desi, glavne gradove Srbije i Kine povezivaće od 15. septembra letovi preko Praga.\nKompanija HNA Group, kojoj pripada „Hainan Airlines“, jedna je od članica kinsekog konzorcijuma koji je ušao u najužu trku za koncesiono upravljanje Aerodromom Nikola Tesla.\n„Hainan Airlines“ posluje 23 godine i dosad je upisao više od pet miliona sati leta. Triput je svrstan u deset najbezbednijih aviokompanija na svetu po oceni JACDEC. U floti ima pre svega boing 737, boing 787 i arbas 330. Poseduje 162 letelice za prevoz putnika i tereta.\nTransport opasne robe uveden u novi zakon o vazduš... Pred poslanicima Skupštine Srbije je nacrt zakona o izmеnama i dopunama Zakona o vazdušnom saobraćaju, čije se usvajanje očekuje uskoro. Kako kažu ...\nSa niškog aerodroma letelo 15 kargo aviona Sa niškog aerodroma u prvih šest meseci ove godine letelo je i 15 kargo aviona, a njime je prevezeno 350 tona robe. Prošle godine aerodrom u Nišu b...\n„Air Serbia“ povećala obim kargo prevo... "Air Serbia", nacionalna aviokompanija Republike Srbije, prijavila je neto dobit od 15,7 mil EUR za 2017. godinu, što je za 14,8 mil EUR više u odnosu...\nBeogradski aerodrom beleži rast prometa robe i poš... Aerodrom "Nikola Tesla" očekuje najuspešniju sezonu u istoriji, što potvrđuju i rezultati iz maja, tokom kojeg je opsluženo 479.402 putnika, odnosno 1...\nTransport robe avionom – Beogradski aerodom ... Transport robe avionom beleži rast. Tome u prilog idu i nedavno objavljeni rezultati Aerodroma Nikola Tesla u Beogradu. U aprilu 2018. godine ostva...\nTransport robe avionom – „Etihad Cargo... Kargo divizija kompanije "Etihad Airways", "Etihad Cargo", počela je letove sa aerodroma Abu Dhabi i East Midlands do Beograda, prenosi EX-YU Aviation...\nTransport robe avionom zabeležio rekord u 2017. &#... Potražnja za avio kargo uslugama u 2017. godini, izmerena u teretnim tonskim kilometrima (freight tonne kilometers FTK), porasla je za 9%. To je više ...\nRekordan transport tereta na aerodromima u Srbiji U svojim godišnjim izveštajima, aerodromi u Nišu i Beogradu su naveli da su ostvarili rekoradan transport tereta. Istorijski rezultat Aerodrom "Kon...\n← Antonio Zrilić, osnivač kompanije „Logiko“ – Kako preživeti damping cena\nZa modernizaciju brodske prevodnice na Đerdapu 28,5 mil EUR – Povećanje obima transporta robe Dunavom do 2020. godine →\nKompanija zapošljava 10.000 vozača kamiona, u planu dupliranje posade!\n“Lov“ na vozače koji tokom vožnje gledaju filmove


Raba brend – Reklamirajte se\nIzuzetno je dug ali i zanimljiv put nastanka mađarskog brenda “Raba”. Sve je započelo 28. decembra 1896. godine u 10 časova pre podne, kada je devet akcionara osnovalo kompaniju “Mađarski železnički vagoni i mašinski radovi” (PLC).\nZačetak stvaranja brenda “Raba” započet je 28. decembra 1896. godine!\n“PLC” 1900. godine počinje proizvodnju putničkih železničkih vagona, kao i vagona namenjenih teretenom saobraćaju. Podzemna železnica iz Londona iste godine naručuje trideset kompozicija sa više jedinica. Naručeno je šezdeset šest putničkih vagona i sve ovo je dovelo i do prvog međunarodnog uspeha ove kompanije.\n“PLC” 1900. godine počinje proizvodnju putničkih železničkih vagona!\nI onda dolazi do velikog preokreta u poslovanju kompanije koja je do tada uglavnom proizvodila železničke vagone. Rukovodstvo kompanije 1913. godine, odlučuje da kupi licencu za automobil modela “Praha”. Ovaj tip automobila osmislio je František Kec (Frantisek Kec), inače glavni inženjer dizajna. Fabrika je započela proizvodnju kamiona tipa “B” i putničkog automobila Raba Grand (RÁBA Grand), a ukupno je proizvela 500 vozila tipa B.


Gradiće se nova fabrika municije, meci za američko tržište - Portal 072info\nGradiće se nova fabrika municije, meci za američko tržište\n“Pod uslovima da nam vlade Republike Srpske, Bosne i Hercegovine, daju sve uslove i dozvole, a da mi uložimo i sredstva i znanje, te da napravimo jednu fabriku koja će proizvoditi 60-100 miliona metaka, od kojih će 99% da bude namijenjeno izvozu, prije svega za američko tržište”, rekao je Ristić za RSE.\nOn ističe da je njegova kompanija po sistemu “ključ u ruke” već napravila tri fabrike širom svijeta, ali, kaže da ne može navoditi u kojim državama.\n“U posljednjih 20-30 godina nije niko pravio fabrike, mi smo to ponudili kao zajednički projekat”, kazao je Ristić.\nTRB, između ostalog, proizvodi oklopna vozila “Despot” koja koristi Ministarstvo unutrašnjih poslova RS.\nFabrika metaka “na dugom štapu”\nMinistar privrede i preduzetništva RS Vjekoslav Petričević, za RSE kaže da nema još zacrtanog datuma za početak izgradnje.\n“Što se tiče same inicijative, to je proces koji ide prema Vladi RS, a sam vlasnik će da odredi način na koji će da izvrši finansiranje samog projekta. Da li putem kreditiranja od strane poslovnih banaka ili ulaskom zainteresovanih strana pored zainteresovane kompanije – sve opcije su u opticaju”, rekao je Petričević.\nPrethodni članakRusiju od početka rata u Ukrajini napustilo više od 450 kompanija\nSljedeći članakEvropskim ekonomijama prijeti usporavanje zbog moguće nestašice dizela


Мектић: Мигранти из Вучјака неће бити измештени код Бихаћа\nHomeRegionMektić: Migranti iz Vučjaka neće biti izmešteni kod Bihaća\n08/11/2019Redakcija BALKAN TVRegion, za slajder0\nSARAJEVO, BANJALUKA –\nMinistar bezbednosti Bosne i Hercegovine Dragan Mektić izjavio je danas da su netačne informacije da će narednih dana doći do izmeštanja dela migranata u prihvatne centre BIRA u Bihaću i „Miral“ u Velikoj Kladuši.\nKako je rekao, u tim prihvatnim centrima za to nema kapaciteta, ali je prioritet ministarstva da se kamp „Vučjak“ što pre zatvori.\n„Radimo na tome da uspostavimo još dva prihvatna centra van Unsko-sanskog kantona i migrante iz tog kampa izmestimo u njih. U naredna dva do tri dana stvoriće se dodatni kapaciteti unutar postojećih prihvatnih centara u Sarajevu i deo migranata iz kampa ‘Vučjak’ će tamo biti prebačen“, rekao je Mektić za Radio Slobodna Evropa.\nOn je potvrdio da kampovi BIRA u Bihaću i „Miral“ u Velikoj Kladuši moraju da ostanu u funkciji i nakon 15. novembra, jer trenutno nema drugog načina za zbrinjavanje migranata iz tih kampova.\nKlix: Migranti se sele zbog pritisaka međunarodne zajednice\nSarajevski portal Klix piše da će kamp Vučjak ćeu narednim danima biti zatvoren, da se migranti sele na tri lokacije, a da je odluka doneta zbog konstantnih pritisaka međunarodne zajednice.\nTako će, navodi se, oko 800 migranata koji trenutno borave na Vučjaku biti raspoređeni u postojeće prihvatne centre, sve do formiranja novog i adekvatnog objekta za smeštaj migranata.\nNavodi se da će najveći deo migranata biti premešten u Biru na području Bihaća i Miral u Velikoj Kladuši.\nS obzirom na to da za sve njih neće biti mesta u ova dva prihvatna centra, jedan deo biće prebačen u Ušivak na području Hadžića, kod Sarajeva.\nAgić: Izgleda da je nekima cilj da dođe do iseljavanja Srba\nPredsednik Skupštine opštine Istočni Drvar, Duško Agić, rekao je danas da ova opština podržava Srbe u Federaciji BiH u nameri da spreče da srpsko selo Lipa kod Bihaća postane migrantski centar, ocenjujući da bi prebacivanje migranata na ovo područje dovelo do iseljavanja Srba, što je nekima izgleda cilj.\n„Iako smo opština u Republici Srpskoj, dajemo punu podršku Srbima koji ne žele da migranti budu prebačeni iz Bihaća u srpsko selo Lipa. Time bi se srpsko stanovništvo u Federaciji ponovo moralo seliti sa svojih ognjišta, a to je izgleda nečiji cilj“, rekao je Agić za Srnu, prenela je RTRS.\n„Izgleda da je jedini problem što smo Srbi i što pripadamo entitetu u kojem smo svedeni na statističku grešku. Federalne vlasti svakodnevno vrše torturu nad povratnicima, a mi samo želimo slobodu i da živimo na svojim vekovnim ognjištima“, rekao je Agić.\nDodao je da opština Istočni Drvar podržava stav srpskog člana Predsedništva BiH, Milorada Dodika, i kao i on smatraju da je neprihvatljivo da migrantski kampovi budu formirani u srpskim naseljima i da će se predstavnici Republike Srpske tome suprotstaviti.\nPredsednik Odbora za zaštitu prava Srba u FBiH Đorđe Radanović izjavio je Srni da će se Srbi organizovati i po svaku cenu sprečiti da migranti iz Bihaća budu prebačeni u srpsko selo Lipa.


Kako trenutno stoje stvari, situacija se neće drastično promeniti za korisnike postojećih servisa – obe aplikacije će i dalje funkcionisati normalno i nezavisno jedna od druge. Bitan podatak koji ukazuje da je na pomolu novi projekat jeste i to da su se timovi za razvoj poslovanja iz Google Play Music i YouTube Music servisa udružili još prošle godine.\nOvaj potez samo je pomogao Guglu prilikom pregovora sa izdavačima i muzičkim umetnicima o sklapanju novih dogovora koji bi rezultovali popunjavanjem muzičke biblioteke sa novim numerama na pomenutim servisima. Podsećanja radi, pretplata na YouTube Red servis korisnicima obezbeđuje pristup ka oba servisa – uz otvaranje velikog broja novih mogućnosti.\nPovodom novih glasina, javnosti su se obratili i predstavnici Gugla koji su potvrdili spajanje timova dva servisa, dodajući da je svet muzike veoma bitan segment za Gugl, te da se konstanto ulaže trud i napor kako bi se korisnicima, muzičkim partnerima ali i umetnicima obezbedio najbolji mogući proizvod.\nKontranapad na industriju?\nSudeći prema informacijama iz ove kompanije, za sada neće biti određenih promena za korisnike, dok će javnost biti blagovremeno obaveštena pre svake promene koja bude napravljena – a samo još jedan od razloga sa kojim se može povezati odluka o novom potezu Gugla, zasniva se na podatku još sa početka prošle godine koji jasno ukazuje da je streaming sve više u porastu.\nNije isključeno da se pomenuta kompanija nalazi na dobrom putu da napravi jedinstvenu muzičku aplikaciju. Sa druge strane, ukoliko novi proizvod giganta iz Kalifornije bude ugledao svetlost dana, nema sumnje da će tržište servisa sa strimovanje muzike postati još zanimljivije, uzimajuću u obzir da svoju aktivnost na ovom polju imaju i Apple, Amazon, Spotify, Deezer ali i drugi servisi.


Savet bezbednosti Ujedinjenih nacija održaće danas hitan zatvoren sastanak o Libiji u 22 časa po moskovskom vremenu, izjavio je danas portparol stalne ruske misije pri UN Fedor Stržižovski TASS-u.\nZatvorene konsultacije biće održane u 20 časova po centralnoevropskom vremenu.\nNajmanje 44 osobe su poginule, a 130 je ranjeno u vazdušnom udaru na pritvorski centar za migrante u predgradju Tripolija, saopštila je ranije danas misija UN u toj zemlji. Izaslanik UN za Libiju Gasan Salame je osudio napad, za koji je rekao da "doseže nivo ratnog zločina", preneo je Rojters.\nUNHCR je posle napada pozvao da se migranti koji pokušavaju da predju Mediteran ne vraćaju u Libiju.\nOvo je najveći broj žrtava nekog vazdušnog udara od kako su snage lojalne Halifi Haftaru pre tri meseca pokrenule ofanzivu za zauzimanje prestonice koja je pod kontrolom medjunarodno priznate vlade, navela je britanska agencija.


Cornprodukt palenta 500g kesa cena akcija Srbija\nEPonuda > Hrana > Životne namirnice > Palenta > Cornprodukt Palenta\nCornprodukt palenta 500g kesa cene\nTrenutno nemamo slike za Cornprodukt palenta 500g kesa\nEPonuda nije internet prodavnica već Vam omogućava da brzo i lako nađete Cornprodukt palenta 500g kesa po najjeftinijoj ceni. Naš cilj je da kupci budu što bolje informisani o ponudi Cornprodukt palenta 500g kesa na tržištu Srbije. Vrlo lako nalazite željeni proizvod za kategoriju Palenta cene, ne morate da lutate od sajta do sajta za Cornprodukt Palenta, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Cornprodukt palenta 500g kesa sa PRODAVCEM. EPonuda ne može da garantuje potpunu tačnost specifikacije i slika za Cornprodukt palenta 500g kesa. Pre kupovine, podatke za Cornprodukt palenta 500g kesa proverite na sajtu PROIZVOĐAČA.\ncena od 94,00 din


"Air Serbia" uvećala prihod za 44% u prvom kvartalu 2015.\n"Air Serbia", nacionalna avio-kompanija Republike Srbije, je danas objavila da je nastavila da unapređuje svoje finansijske pokazatelje ostvarujući prihod od 39 mil EUR u prvom kvartalu 2015. godine, što predstavlja povećanje od 44% u odnosu na isti period u 2014. godini, saopštila je avio-prevoznik.\nUkupno 453.000 putnika je koristilo usluge "Air Serbia" u prvom kvartalu ove godine, što je za 26% više u odnosu na 359.000 putnika koliko je prevezeno u istom periodu prošle godine, dok je kapacitet za prevoz putnika izražen kao proizvod raspoloživog broja sedišta i ukupno pređenih kilometara (Available Seat Kilometers - ASK) uvećan za 15% i iznosio je 795 miliona.\nKada se radi o prevozu tereta, "Air Serbia" kargo je ostvario rast od 61% u odnosu na isti period 2014. godine sa 875 tona prevezenog tereta u prvom kvartalu ove godine.\n- Kao i tokom 2014. godine, nastavićemo da se fokusiramo na održavanje finansijske discipline i na kontrolu troškova. Ipak, ove godine smo takođe posvećeni investiranju u ključne oblasti za koje čvrsto verujemo da će podstaći naš uspeh u budućnosti – dalji razvoj naše radne snage i unapređenje iskustva putovanja za naše goste putem uvođenja inovacija u naše proizvodei usluge - izjavio je Dane Kondić, generalni direktor "Air Serbia".\nSvojim kontinuiranim rastom, kako se navodi, "Air Serbia" će nastaviti da zapošljava građane Srbije. Samo na jednom od dana zapošljavanja, održanomu februaru mesecu, prijavilo se gotovo 1.700 kandidata – najviše u istoriji avio-kompanije. Nakon toga je objavljen još jedan konkurs za članove kabinske posade, kao i za nekoliko ključnih rukovodećih pozicija. "Ai Serbia" trenutno zapošljava preko 2.300 ljudi, uključujući i zavisna preduzeća "Air Serbia Catering" i "Air Serbia Ground Services".\nTokom prvog kvartala 2015. godine, Er Srbija je u značajnoj meri proširila svoju mrežu destinacija putem kod šer sporazuma sa avio-kompanijama Adria ervejz, Aeroflot, erberlin, Er Frans, Alitalija, Bulgaria er, Etihad ervejz, Etihad ridženel (čije letove obavlja Darvin erlajn), KLM i Tarom. Er Srbija na ovaj način trenutno pokriva 29 dodatnih odredišta širom sveta, uključujući i ključne destinacije na Dalekom istoku, u koje spadaju Seul, Singapur i Ho Ši Min, kao i četiri grada u Australiji.\nTokom prva tri meseca 2015. godine, "Air Serbia" je takođe ostvarila određen broj strateških partnerstava koja su značajno osnažila njeno globalno komercijalno prisustvo. Tu spada sporazum sa kompanijom "Abacus International", vodećim globalnim distributivnim sistemom u azijsko-pacifičkom regionu, čime je omogućeno da turističke agencije na preko 20.000 lokacija imaju pristup mreži destinacija, konekcijama putem njenih partnera i cenama karata "Air Serbia". "Air Serbia Cargo" je takođe ostvarila bližu povezanost sa asocijacijom "Global Logistics Network" - GLN, čime je avio-prevozniku omogućeno da ponudi svoje usluge široj bazi klijenata širom sveta, istovremeno nudeći veću mogućnost izbora i unapređen pristup globalnim transportnim rešenjima.\n"Air Serbia" je u 2015. godini dobila nekoliko međunarodnih priznanja za različite aspekte svog poslovanja. Međunarodno priznati internet sajt AirlineRatings.com je "Air Serbia" dao je najviše kombinovane ocene u regionu. Ovaj sajt je "Air Serbia" dao šest zvezdica za bezbednost i time je uvrstio među najbezbednije avio-kompanije u regionu, a "Air Serbia" je takođe dobila pet zvezdica za ponudu proizvoda - najvišu ocenu u regionu, uz unapređenje kriterijuma posmatranja po prvi put sa statusa "Regional Carrier" (regionalni avio-prevoznik) na status "Full-service Carrier" (avio-kompanija koja pruža pun dijapazon usluga). Takođe, u januaru, uticajni francuski magazin "Marie France" je predstavio svoju listu deset najboljih uniformi kabinskih posada svetskih avio-kompanija, na kojoj su se uniforme "Air Serbia" našle na drugom mestu, navedeno je u saopštenju kompanije.\nNemački Tenis investira u Srbiju\nVlada Srbije potpisala je u ponedeljak sa nemačkim proizvodjačem mesa Tenis (Toennies) Memorandum o razumevanju za odgoj tri miliona tovnih svinja godišnje u Srbiji.\nPremijer Srbije Aleksandar Vučić je nakon potpisivanja sporazuma u Vladi Srbije rekao da je u planu proizvodnja na 20 farmi u Srbiji.\n"Do sada je postignut dogovor za pet farmi u Banatu, razgovara se o sledećih pet, a 10 farmi će biti dovoljno i za otvaranje klanice", rekao je Vučić i istakao da će dolazak "nemačkog i evropskog kralja mesa" u Srbiju biti veliki podsticaj za napredak srpske privrede i razvoj srpskog sela.\nMemorandum o razumevanju potpisali su ministar privrede Srbije Željko Sertić i predstavnik kompanije Tenis Danijel Notbrok (Daniel Nottbrock).\n"Trepča" sklopila godišnje ugovore vredne 24 mil EUR\nKombinat "Trepča" na severu Kosova, kojim upravljaju Srbi, sklopio je godišnje ugovore, vredne 24 mil EUR, sa engleskom i poljskim kompanijama o prodaji olovnog koncetrata i cinka iz rudnika "Belo brdo" i "Crnac" u Leposaviću, piše dnevnik "Zeri".\nOd prodaje olovnog koncentrata kompaniji "Mineco International Limited" iz Londona, Srbi na severu Kosova će dobiti 18.650.000 EUR. Ta engleska firma je pobedila na tenderu za kupovinu olovnog koncentrata.\nMenadžment "Trepče" u Zvečanu je saopštio da se drugi ugovor odnosi na prodaju cinka u vrednosti od 5.5 mil EUR poljskoj kompaniji iz Beloslave, tako da oba ugovora vrede oko 24 mil EUR, prenosi "Zeri".\n- Na severu imaju slabiju proizvodnju, ali imaju proizvodnju jer su investirali i funkcionalizovali delove kombinata "Trepča" - rekao je za dnevnik "Zeri" generalni direktor kombinata "Trepča", na jugu Kosova, Ahmet Tmava.\nOd 132 zemlje sveta Srbija na 76. mestu po riziku poslovanja\nBonitetna kuća Dan i Bredstrit (D&B) dodelila je Srbiji 76. mesto od ukupno 132 države sveta u pogledu rizika poslovanja, uz naznaku stabilnosti trenda rejtinga.\nSrbiji je dodeljen rejting DB5, što znači da je poslovanje visokorizično i da se može očekivati neizvesnost po pitanju isplativosti uloženog, saopštila je bonitetna kuća D&B u svojoj aprilskoj publikaciji.\n- Raste rizik od štrajkova i demonstracija u narednom periodu u kome će vlada Srbije i dalje smanjivati javnu potrošnju, otpuštati radnike i privatizovati državna preduzeća - objašnjava D&B u svom izveštaju razloge zbog kojih je Srbiju svrstala u grupu zemalja s visokim rizikom poslovanja.\nU regionu istočne evrope Srbija se nalazi na 14. mestu dok su na vrhu Slovačka i Estonija, a na poslednjem mestu Belorusija, Kirgistan i Tadžikistan.\nOd zemalja u okruženju bolji rejting od Srbije imaju Slovenija i Hrvatska (koje dele 7. i 8. mesto sa rejtingom DB3), slede Bugarska, Makedonija, Rumunija, Albanija i Madjarska, dok lošiji rejting od Srbije ima Bosna i Hercegovina (DB6).\nOd evropskih zemalja grupi DB5 pripadaju i Grčka, Kipar, Kazahstan, Azerbejdžan i Gruzija, navodi D&B.\nBonitetna agencija predvidja za Srbiju ove godine blagi pad BDP-a od 0,2 odsto, dok se u 2016. očekuje porast BDP-a od 1,1 odsto, u 2017 porast od dva odsto, 3,1 odsto u 2018. do čak 3,7 odsto u 2019. godini.\nPrognoze govore i o padu procenta nezaposlenosti sa prošlogodišnjih 23 odsto, na 22,5 odsto ove godine, do 17 odsto u 2019. godini.\n"Simpo" oprema "Hilton" u Podgorici\nKompanija "Simpo" iz Vranja potpisala je u ponedeljak, 27. aprila 2015. godine ugovor sa hotelom "Hilton" u Podgorici vredan 4,5 mil EUR.\nKako Slađan Disić, direktor "Simpa", kaze u izjavi za "Blic" prva faza opremanja enterijera čuvenog lanca hotela iznosi 2,1 milion, dok su druga i treća planirane od jeseni do kraja godine.\n- Za nas je vrlo bitno što smo dobili ovaj posao ne samo zbog zarade, već zato što ovim ulazimo u registar dobavljača "Hiltona". Tako će nas ubuduće bilo gde u svetu gde bude bilo potrebe u njihovim hotelima pozivati da damo svoju ponudu - kaze Disić.\nOtvaranje podgoričkog "Hiltona", čiji je investitor "Normal company" i koji će nići na mestu nekadašnjeg hotela "Crna Gora", planirano je za početak leta.\nOpremanje nameštajem ovog hotela inače je prvi veći posao koji je dobio posrnuli vranjski gigant. Da podsetimo, kompanija "Simpo" prošle godine je bankrotirala, nakon čega je izvršena konverzija duga prema državi u 80% akcija. Time je država postala većinski vlasnik do pronalaženja strateškog partnera za ovo preduzeće.\nDržava je u prethodnom periodu uložila puno napora na konsolidaciji "Simpa".\nOvaj posao je nešto što će u finasijskom smislu toj firmi svakako dobro doći, a u smislu referenci, moglo bi "Simpo" da podigne na pijedestal - rekao je Tanjugu državni sekretar u Ministarstvu privrede Dragan Stevanović.


Železnička pruga Beograd - Budimpešta\nNOVI MINISTAR TRAŽIO I TREĆU SMENU Momirović obišao i prugu: "Da se ispuni obećano"\nDO CRNOGORSKE AVIOKOMPANIJE I BRŽE NEGO ŠTO SMO MISLILI Ove nedelje TENDER za konsultanta\nCENE BENZINA SKOČILE ZBOG SAJBER NAPADA U zastoju cevovod kojim se dnevno transportuje 2,5 miliona barela goriva\nTerminske cene benzina na američkoj berzi su skočile, jer je veći deo vitalnog cevovoda u SAD za transport goriva i dalje zatvoren zbog sajber napada na tu infrastrukturu.\nCena paladijuma danas je dostigla rekordnu visinu, po prvi put u istoriji premašivši granicu od 3.000 dolara.\nSutra potpisivanje ugovora za izgradnju treće deonice brze pruge Beograd - Budimpešta\nMinistarka građevinarstva, saobraćaja i infrastrukture Zorana Mihajlović, potpisaće sutra, na Sedmom samitu šefova Vlada NR Kine i 16 zemalja centralne i istočne Evrope u Sofiji, komercijalni ugovor za gradnju treće deonice brze pruge Beograd-Budimpešta na teritoriji Srbije, od Novog Sada do Subotice.\nSrbija među prvih pet zemalja u Evropi po porastu broja turista\nSrbija se nalazi među prvih pet zemalja u Evropi koje beleže najveći rast dolazaka stranih turista, te je taj rast prošle godine iznosio 17 odsto, izjavio je danas ministar trgovine, turizma i telekomunikacija Rasim Ljajić.\nDeset srpskih kompanija nalazi se u 500 NAJVEĆIH u centralnoj i istočnoj Evropi\nGde su srpske firme na mapi Centralne i Istočne Evrope? Deset domaćih kompanija ušlo je na listu top 500 kompanija na tom području, a najbolje rangirana je EPS, koju u stopu prati NIS. Od svih zemalja regiona koje je ovo istraživanje obuhvatilo, Srbija ima najmanje kompanija u top 500.\nGlobalni optimizam, lokalni pesimizam: tako se može opisati stanje svetske ekonomije i nezadovoljstvo stanovništva u Nemačkoj svojim vlastima u vreme krize. Da li su Nemci u pravu?


Nadal vlada Parizom – 14. titula na Rolan Garosu i šansa za sezonski grend slem! - Izazov\nRadio-televizija Srbije\t 5. juna 2022. 17:33\n"Bik sa Majorke" je pored neverovatnog rekorda u Bulonjskoj šumi došao do 22. pehara na najvećim turnirima, pa sada ima dva više od prvih pratilaca Novaka Đokovića i Rodžera Federera.\nŠto se samog finala tiče, može se reći da je od početka do kraja bio "jednosmerna ulica". Napravio je brejk na samom startu, ispustio ga, ali je odmah još jednom oduzeo servis rivalu i pokazao da će ovo biti njegov dan.\nGrešio je, slao kratke loptice i, kada god je dolazio do prednosti kao što je to bio slučaj početkom drugog seta, odmah bi je ispuštao. Takve poklone najbolji "šljakaš" svih vremena nije propuštao i lako je došao do drugog seta.


Snižene cene transporta nafte naftovodom Sotin-Pančevo\nAgencija za energetiku Republike Srbije saopštila je da će cene transporta nafte naftovodom Sotin-Pančevo biti snižene od 1. jula 2016. godine. Kako se navodi u saopštenju, cena će biti snižena za 25,7 odsto za deonicu Sotin-Novi Sad i 29 odsto za deonicu Novi Sad-Pančevo. Do sniženja cena došlo je na …\nJKP „Suboticagas“ gradi gasnu mrežu dugu preko 10 kilometara u Subotici\nJKP „Suboticagas“ realizuje projekat gasne mreže dug preko 10 kilometara na teritoriji Subotice. Direktor JKP „Suboticagas“ gospodin Dragan Božinović izjavio je da je vrednost projekta oko 15 miliona dinara, a biće realizovan sopstvenim sredstvima ovog preduzeća. Kako je istakao, planirana je realizacija preko 10 kilometara gasne mreže, a ove godine …\nPotrošnja nafte veća od potrošnje hrane\nPotrošnja nafte po glavi stanovnika daleko je veća od potrošnje hrane, i zato su važne investicije u tom sektoru, kao i odgovoran odnos u kreiranju strategija za korišćenje prirodnih resursa i održivi razvoj prenosi Tanjug, ono što je rečeno prošlog četvrtka na ekspertskoj radionici Nacionalnog naftnog komiteta o perspektivama naftnog …\nRuski „Lukoil“ prodaje rafinerije u Evropi\nPritisak vlasti iz pojedinih članica Evropske unije bi mogao primorati Lukoil na prodaju aktiva u Evropi, izjavio je direktor ruske naftne kompanije Vagit Alekperov u intervjuu za televiziju RBC. Kako Tanjug prenosi, Lukoil se, kako je naveo, nedavno suočio sa ozbiljnim problemima u istočnoj Evropi. Bugarski mediji su izvestili da …\nGasprom i Srbijagas razmotrili perspektive saradnje u oblasti gasnomotornog goriva i malotonažnog tečnog prirodnog...\nSankt Peterburg, 16. juna 2016. Godine – Danas je u okviru Međunarodnog ekonomskog foruma 2016. u Sankt Peterburgu održan radni sastanak Predsednika Upravnog odbora PAO „Gasprom“ Alekseja Milera i Generalnog direktora Javnog preduzeća „Srbijagas“ Dušana Bajatovića. Strane su razmotrile niz pitanja u vezi sa bilateralnim partnerstvom u gasnoj oblasti. Posebno …\nNIS broj 1 u kategoriji „Energija“\nU ponedeljak 13.juna kompanija NIS dobila je priznanje pobednik “broj 1” u kategoriji „Energija“ na svečanoj dodeli nagrada Corporate Superbrands Srbija 2015/2016, koja je održana u hotelu Metropol, u Beogradu. Ovo je drugi put da je NIS nosilac titule korporativni superbrend u ovoj kategoriji, čime je kompanija još jednom potvrdila …\nEvropa nije dobila ni jedan tanker sa gasom iz SAD\nJuče je prema pisanju ruskih medija, zamenik generalnog direktora Gazproma Aleksandar Medvedev izjavio da Evropa nije dobila ni jedan tanker sa tečnim prirodnim gasom iz SAD. Medvedev je, na konferenciji za novinare, istakao da gasni gigant Gazprom smatra da ne postoji nijedan konkurent ruskom gasu za isporuke Evropi, prenosi ruska …\n1 … 115 116 117 118 119 … 153


Vesti online / Vesti / Svet / Jermenija: Rusiju brinu protesti, to je jedina zemlja na Kavkazu gde imaju vojne baze\nHari Tamrazijan, direktor jermenskog servisa Radija Slobodna Evropa, kaže da bi demokratske promene nakon protesta u Jermeniji, pod vođstvom Nikola Pašinjana koji je sada kandidat za novog premijera, mogle uticati na odnose između Rusije i jednog od njenih najbližih saveznika na čijoj se teritoriji nalaze baze sa ruskim vojnicima.\n"Ovo niko ne pamti u Jermeniji"\nMoskva već ima iskustva sa demokratskim pokretima u Jermeniji u prošlosti. Opozicija je 2007. i 2008. godine izašla na ulice, predvođena prvim predsednikom Levon Ter-Petrosjanom ali znamo kako je to završilo, sa nasilnim sukobima između policije i demonstranata i deset ljudi je ubijeno.\nPosle toga je bilo nekoliko drugih protestnih pokreta, uključujući i jednu otmicu taoca, gde smo opet imali žrtve i desetine hiljada ljudi su izašli na ulice. Bilo je prilično loše. Bio je i pokret Električni Jerevan kada je desetine hiljada ljudi izašlo na ulice da protestuju protiv rastućih cena električne energije.\nAli što se tiče ovog protesta, sada je prisutan jedan element iznenađenja.\nBio je neočekivano da je bilo koji vođa opozicije bio u stanju da okupi ovoliko mnogo ljudi i da ih predvodi na ulici do tog nivoa da je pritisak bio tako jak da je premijer podneo ostavku.\nOvo niko ne pamti u Jermeniji, nikada se ništa slično nije desilo. Zbog toga mislim da je Moskva zaista iznenađena.\nPostoji nekoliko stvari koje su bitne.\nZa Moskvu, Jermenija je geografski strateška lokacija na Kavkazu, i postoji samo jedna država, jedna zemlja, gde Rusi imaju vojne baze a to je Jermenija. Rusi su se povukli iz Gruzije, iz Azerbejdžana i za njih je južni Kavkaz strateški veoma važno područje, i sama činjenica da Jermenija dozvoljava ruskim snagama da budu stacionirane u zemlji je veoma važna za Rusiju.\nJermenija graniči sa Turskom, sa Iranom i prisustvo vojnih baza je nešto veoma važno za Ruse, i ruski graničari, na primer, sada nadgledaju jermensko-tursku granicu kao i jermensko-iransku granicu.\n"Dobri odnosi sa Rusima, ali..."\nDruga stvar je da je opozicioni lider Nikol Pašinjan od samog početka bio u mogućnosti da naglasi i pokaže da ovaj pokret nema geopolitički sadržaj. Pokušavao je da uveri Ruse da nema anti-ruskog elementa u ovom pokretu i nije se izjašnjavao po pitanju Rusije protiv Zapada.\nAli, kada su ga upitali da li ovaj pokret ima anti-ruski pravac i da li je ovo nešto što jeste ili nije prozapadno, on je rekao:\n- Mi ćemo održati vrlo dobre odnose sa Rusima, ali to ne znači da nema problema sa Rusima, problema ima ali ćemo ih srediti, reći ćemo našim ruskim partnerima da su ovo pitanja koja treba da se reše.\nTakođe je rekao da dobri odnosi sa Rusijom ne znači da ne bi trebalo ojačati i produbiti odnose sa Zapadom, sa Evropskom unijom.\nŠta će se dalje desiti je pitanje na koje niko ne može da odgovori. Ako bude izabran za premijera Jermenije, očekujem da će Pašinjan zaista pokušati da otvori ekonomske i političke veze Jermenije sa Evropom, sa Zapadom, sa SAD. To bi moglo da iziritira Rusiju u nekom trenutku ali još uvek ne znamo šta će biti, zaključuje Tamrazijan.


Novi Pazar: Aktivna politika zapošljavanja\nIzvor: B92, 15.Apr.2021, 14:34\nRadi realizeacije mera aktivne politike zapošljavanja, Nacionalna služba za zapošljavanje raspisala je 13 javnih poziva/konkursa, putem kojih će kroz direktnu finansijsku podršku poslodavcima i nezaposlenim licima biti uključeno više od 18.000 nezaposlenih lica\nZa ove namene opredeljeno je 5.750.000.000,00 dinara, od čega se 550.000.000,00 izdvaja za osobe sa invaliditetom.\nKao i prethodnih godina težište će biti na teže zapošljivim kategorijama lica u koje >> Pročitaj celu vest na sajtu B92 << spadaju: mladi do 30 godina starosti bez završenog srednjeg obrazovanja, stariji od 50 godina, Romi, osobe sa invaliditetom, dugoročno nezaposleni, korisnici novčane socijalne pomoći i žrtve porodičnog nasilja.\nVećina javnih poziva/konkursa biće otvorena do 30.novembra 2021.godine, dok je rok za podnošenje zahteva za mere namenjene osobama sa invaliditetom 31.decembar 2021.godine. Javni poziv za dodelu subvencija za samozapošljavanje biće otvoren do 17.maja 2021.godine, a rok za podnošenje zahteva potencijalnih izvođača radova ističe 10.maja 2021.godine, prenosi rtvnp.rs.\nZahteve za učešće u merama podnose se nadležnim organizacionim jedinicama Nacionalne službe za zapošljavanje, prema mestu rada lica ili sedištu poslodavca, neposredno, putem pošte ili elektronskim putem. Sve informacije dostupne su u svakoj organizacionoj jedinici i na sajtu Nacionalne službe za zapošljavanje www.nsz.gov.rs.\nNačelnik programa zapošljavanja Mirza Bektorvić , najavio je da će NSZ u narednom periodu elektronskim putem poslati prezentaciju svih svojih javnih poziva na teritoriji Novog Pazara i Tutina kako bi efikasnije sprovodila realizaciju aktivnih mera zapošljavanja za 2021.godinu.\nSandzakPress.net: Za 600 radnih mesta u Novom Pazaru i Tutinu 13 javnih poziva\nSandzakPress.net: Biševac obišao korisnike grantova za samozapošljavanje\nSandzakPress.net: Novi konkursi za poslodavce i nezaposlene osobe


Jedini poslanik koji je glasao protiv NATO okupacije Srbije | Serb.rs\nSerb.rs > SRBIJA > Jedini poslanik koji je glasao protiv NATO okupacije Srbije\n13. februara 2016. / Komentari su isključeni na Jedini poslanik koji je glasao protiv NATO okupacije Srbije\nJedini poslanik koji je glasao protiv NATO okupacije Srbije (foto:www.srpskanarodnapartija.rs)\nSrpska narodna stranka je jedina u Skupštini Srbije glasala protiv usvajanja zakona o potvrđivanju Sporazuma Vlade Srbije i NATO-a za podršku i nabavku o saradnji u oblasti logističke podrške. Zamenik SNP-a Milan Petrić, nije podržao zakon koji za SNP predstavlja odstupanje od položaja vojne neutralnosti.\n– Srpska narodna stranka zalaže za politiku iskrene i zaokružene vojne neutralnosti. Srbija treba da pruži aktivan doprinos globalnoj bezbednosti kroz saradnju sa bezbednosnim organizacijama i zapada i istoka, ali je važno da se to čini isključivo na osnovu vojne neutralnosti koju je Skupština Srbije proglasila usvajanjem Rezolucije 2007 – rekao je Petrić .\nOn je dodao da Srbija nikada ne treba da uđe u NATO jer bi to moglo ugroziti prijateljske odnose između Srbije i Rusije.\n– Rusi su, istorijski najbliži saveznik i prijatelj Srbije. Ulazak u NATO je crvena linija koju Srbija ne bi ni treba da pređe ako želi da sačuva dobre odnose sa Rusijom – rekao je Petrić.\nSporazum Vlade Srbije i NATO za podršku i nabavku i saradnje u oblasti logističke podrške je omogućio članovima NATO-a da se slobodno kreću u Srbiji, da sa Vojskom Srbije razmenjuju poverljive informacije i opremu i imaju imunitet i privilegije koje sleduju diplomatama po Bečkoj konvenciji.\nOznake: nato, neutralnost, skupština, sporazum, srbije, vojna / Objavljeno u: SRBIJA


Funkcija 'zakon' menja - Danilović će ići na Zvezdine utakmice - Sportske.net\nFunkcija 'zakon' menja - Danilović će ići na Zvezdine utakmice\nNovi predsednik Košarkaškog saveza Srbije Predrag Danilović tvrdi da nikada nije imao problem sa "Delijama" i Crvenom zvezdom, zbog čega bi u periodu koji sledi mogao da odgleda neku od utakmica crveno-belih u Evroligi.\n"Delije", stigao novogodišnji poklon!Nema stajanja - Zvezda cilja novu pobedu, stiže i Tompson! (19.00)''Đenka, Srbine''! Dženkins oduševio novogodišnjom izjavom!Hrvatski mediji o meču Zvezda - CSKA: Ističu provokaciju sa tribina, neki traže i kaznu...EL - Podvučena crta, "Delije" sada još više boli poraz od Darušafake\nLegenda srpske košarke Predrag Saša Danilović stupio je sredinom prethodnog meseca na novu funkciju, pošto je nasledio Dragana Đilasa na čelu Košarkaškog saveza Srbije.\nKako se radi o proslavljenom košarkašu Partizana i bivšem predsedniku tog kluba, postavlja se pitanje kakav će odnos imati prema "večitom" rivalu.\n"Ljudi bi trebalo da znaju da košarkaški Savez Srbije nema veze sa klubovima. Moj posao će biti da približim Zvezdu i Partizan što je više moguće" kazao je Danilović za "Informer".\nSvojevremeno je Dragan Đilas izjavio da je prisustvovao Partizanovim utakmicama i bodrio crno-bele u Evroligi iako je navijač Crvene zvezde, a sve su prilike da će i Predrag Danilović u budućnosti učiniti nešto slično.\n"Ja jesam legenda Partizana i jesam bio predsednik Partizana, kao što je i Dragan Đilas veliki navijač Crvene zvezde. Možemo mi da se šalimo oko Zvezde i Partizana, ali ja ću ići na Zvezdine utakmice. Nemam nikakav problem sa tim" dodaje Danilović.\nŠto se tiče KK Partizan NIS, Predrag Danilović ističe da aktuelno rukovodstvo bez ličnog interesa vodi klub na pravi način ka konsolidaciji.\n"Sigurno zaslužuju veliki kredit za to što rade. Smatram da su na odličnom putu da konsoliduju klub, kao što već donekle i jesu. I sigurno da navijači Partizana to prepoznaju i cene" ističe Danilović.\nPredsednik Saveza tvrdi da je odluka čelnika Partizana da klub zaigra u FIBA Ligi šampiona bila dobra i to potkrepio sledećim objašnjenjem.\n"Partizan je, kako se sad stvari razvijaju, u specifičnoj poziciji. Smatram da su napravili odličan potez time što su ušli u to takmičenje. Nije FIBA sveto slovo, u smislu da Partizan mora večno da igra Ligu šampiona" kaže bivši predsednik crno-belih i dodaje,\n"U ovom momentu bi trebalo gledati širu sliku. Imajući u vidu da je klub u procesu konsolidacije, FIBA LŠ je dobra stvar za Partizan. Manji su troškovi nego u Evrokupu, mnogo manji. A da učestvuju u nekom jačem takmičenju i da služe kao vreća za udaranje, to nikom ne bi koristilo" zaključio je Danilović.\nNajveći srpski klubovi ulaze u novu godinu kao vodeće ekipe ABA lige i ostaje samo da poželimo da Zvezda i Partizan na proleće igraju za trofej i odlučuju o tome ko će u Evroligu.


Haradinaj: Imamo priliku da zadržimo kontrolu nad dijalogom - Sputnjik Srbija\n20:34 03 Avgust 2020\n13:25 07.03.2019 (osveženo 13:26 07.03.2019) Preuzmite kraći link\nHaradinaj je, obraćajući se poslanicima, rekao da je skupštini pružena prilika ne samo da zadrži kontrolu nad tim procesom već i da „sačuva Kosovo od 17. februara 2008“.\n„I zakon o državnoj delegaciji i platforma imaju mesto u ovoj skupštini, i ja pozivam poslanike da iskoriste priliku da iznesu svoje mišljenje, a politički subjekti da iznesu svoje stavove i da konačno postignu konsenzus o ovom pitanju“, rekao je Haradinaj, prenela je „Koha“.\nOn je, kako je prenela „Gazeta ekspres“, rekao da Priština Beogradu nikada nije nametala bilo kakve uslove.\n„Kosovo nikada nije uslovljavalo Srbiju za nastavak dijaloga, niti za nestale osobe, niti za ubistvo braće Bitići, niti za druga ubistva. Kosovo nije uslovljavalo ničim ni pronalazak ubica u slučaju kafića ’Panda‘, gde su stradali mladi Srbi…“, rekao je Daut Haradinaj.


Nikolić s direktorom kompanije u Emiratima o investicijama\nPredsednik Srbije Tomislav Nikolić ocenio je danas u razgovoru sa direktorom kompanije „Mulk Holding“ Šadžijem ul Mulkom u Abu Dabiju da su odnosi Srbije i Ujednjenih Arapskih Emirata (UAE) „izvanredni“ i da je saradnja dve zemlje u oblasti ekonomije „primer za ceo svet“, saopšteno je iz službe predsednika Srbije.\n„Vi ste prepoznali Srbiju kao atraktivnu destinaciju za investicije i mi smo veoma zahvalni na tome. Srbija ima prijatelje u svim delovima sveta, mi smo obnovili stara i uspostavili nova prijateljstva, a ja sam posebno ponosan na iskreno prijateljstvo sa šeikom i narodom UAE“, rekao je Nikolić.\nOn je dodao da je spoj srpskog znanja, geografskog položaja i prirodnih bogatstava sa kapitalom i iskustvom iz UAE „recept za uspeh“.\nMulk je zahvalio Nikoliću na podršci i ličnom zalaganju za realizaciju investicija „Mulk Holdinga“ i izrazio želju da nastavi ulaganja u Srbiju.\nNikolić i Mulk su razgovarali i o investiciji vrednoj 20 miliona evra, kojom će u Srbiji biti otvoreno 100 novih radnih mesta.\nKompanija „Mulk Holding“ zapošljava više hiljada ljudi u 11 zemalja sveta, a u Srbiji posluje od 2010. godine, preko firme „Alubond jurop“ (Alubond Europe) u Banatskom Karlovcu, koja je 2011. kupila industrijski objekat u tom gradu.\nTaj objekat adaptiran je u novi pogon za proizvodnju panela „Alubond USA“, a 2012. godine otvorila je još jedan prozvodni pogon.\nU proširenje proizvodnje i novi pogon za proizvodnju aluminijumskih panela, kao i izgradnju nove fabrike, biće uloženo više od 20 miliona evra i otvorena radna mesta za 100 novih radnika.\n17:30: Demonstranti protiv Trampa razbijali izloge u Vašingtonu\n17:25: Grci bi gradili stambeni kompleks u Beogradu, a Rusi bi uložili u aerodrome\n17:14: Uvredljivo vam BJRM? Nama „Republika Kosovo“\n17:10: Otvoren sam za razgovor sa premijerom Vučićem\n16:21: Traga se za 25 osoba nakon rušenja solitera u Teheranu\n16:20: Makedonija traži od Srbije da ne koristi ime BJRM\nDuboka reka neće se zamutiti ako u nju baciš kamen. Tako je i sa čovekom: ako se ljuti zbog uvreda, onda on nije reka, već bara. Lav Nikolajevič Tolstoj, ruski književnik\t(1828-1910)\tJoš misli poznatih...\tDa li ste znali\nNe postoje epicentri zemljotresa, samo mesta koja je Čak Noris jače nagazio.


U Milanu stupila odluka o zabrani pušenja na javnim mestima\nItalijanska finansijska i modna prestonica u utorak je postala prvi grad u zemlji koji je zabranio pušenje na mnogim javnim mestima na otvorenom, kao što su parkovi, stadioni, autobuske stanice, pa čak i groblja.\nPostoje izuzeci za paljenje na izolovanim mestima, na udaljenosti od 10 metara ili više od ostalih pušača-isto važi i za elektronske cigarete.\nMišljenja o ovoj odluci grada su podeljena. Italija je bila pionir u Evropi, još 2005. godine, u zabrani pušenja u zatvorenim javnim prostorima, naročito u barovima i restoranima, ali Milano je otišao korak dalje u borbi protiv zagađenja. Grad ima plan da do 2025 godine potpuno zabrani pušenje na otvorenom.\nKazne za kršenje ove mere se kreću od 40 do 240 evra.\nPrevious articleOpljačkana kuća poznatog biznismena i vlasnika „Knez petrola“\nNext articleU Kikindi i Novim Kozarcima za Časni krst plivalo 38 muškaraca i jedna žena\nOTVARA SE RADIKALNA DŽAMIJA


Ovo je kuća za nas - Tatjana Paunović - Peščanik\nProtesti u Nišu 25. aprila\n„Protest protiv diktature“ po svojoj suštini je glas i gest mladih ljudi, koliko god nas profesora, penzionera, sindikalaca i drugih građana šetalo ulicama sa njima. Dejan Ilić je to odlično opisao kao lekciju koju su mladi ljudi održali srpskom društvu. Studenti, đaci, nezaposleni masteri na dedinoj penziji, roditelji predškolaca koji nadniče za dvadeset hiljada na crno, naučni „podmladak“ bez perspektive – oni su duša ovog protesta. Oni od kojih smo to najmanje očekivali su nam, kad se tome više nismo nadali, ponudili „šansu da postanemo bolji nego što smo sada“. Znamo li mi, ostatak društva, šta da radimo sa tom šansom?\nSvi koji su makar jednog dana prošetali sa njima mogli su se uveriti sa koliko pameti i iskrenog uverenja oni raspravljaju o istini, slobodi, socijalnoj pravdi, društvenoj odgovornosti (tuđoj i sopstvenoj), o nepravdama, lažima, bedi i korupciji koji su od ove države napravili razvalinu u kojoj se više ne može časno živeti. Ideje koje su ti mladi ljudi zakotrljali ulicama kao poslednjim slobodnim prostorom takve su da ih je nedopustivo ne podržati – oni zahtevaju slobodne i odgovorne medije umesto propagande, laži i tabloidizacije, kulturu umesto prostote i kiča, obrazovanje i zdravstvo bez komercijalizacije i korupcije, slobodne izbore bez manipulacija, ponižavanja i zastrašivanja, poštovanje zakona za sve umesto bahatosti privilegovanih, rečju, mogućnost da dostojanstveno žive u sopstvenoj kući. Da li pristojan čovek može da se ne postidi pred transparentom „Neću u Nemačku“ ili „Hoću da živim u svojoj zemlji“? Ovi mladi ljudi pokazali su da vole svoju zemlju na način koji bi trebalo da posrami sve nas starije, koji smo, po svemu sudeći, od nje digli ruke, razočarani i umorni. Oni su, pak, ustali da je teško bolesnu ozdrave. I veruju da je to još uvek moguće. Oni na to imaju svako pravo. Imaju pravo da budu idealisti, da veruju da je ljubav sila univerzuma, da veruju da ideje pokreću i menjaju svetove. Jer ideje zaista pokreću svetove, ako ljudi u njih iskreno veruju. I ako rade na tome da ih sprovedu u delo.\nMladi ljudi u protestu su pokazali najdublje intuitivno razumevanje ovog društvenog trenutka, prelomnog za opstanak ove zemlje. Bolje od svojih profesora, roditelja, od eksperata i „političkih analitičara“, i od onih koji su sa njima na ulici i od onih koji nisu. Ne treba njima objašnjavati da su im zahtevi preširoki, generalni, nerealni. Razumeju oni odlično da pištaljke, trube i transparenti nisu dovoljni za promene koje žele i zahtevaju. Znaju oni dobro da se njihovi ciljevi moraju institucionalizovati kroz politički sistem, ali isto tako znaju, i ne boje se da to javno kažu, i da je sistem truo, razrušen, nepouzdan.\nZahtevi „Protesta protiv diktature“, kao i svakog javnog protesta imaju dve moguće adrese. Jedna je aktuelna vlast, kako to biva u zdravim i demokratskim državama. Bilo bi normalno, kao što je diskretno nagovestio i gospodin Han, da aktuelni vršioci vlasti uvaže zahteve demonstranata, bar u meri koju smatraju prihvatljivom, a da se ona nađe kroz dijalog građana u protestu i vlasti. U tom smislu je ovaj protest već ispunio veoma važan cilj. I pred domaćom, Pinkom, Informerom i RTS-om omamljenom javnošću, kao i pred međunarodnom publikom, koja više neće moći da žmuri na unutrašnjepolitičku brutalnost svog „faktora stabilnosti“ – protest je javno ogolio rigidnu autokratsku prirodu Vučićevog režima, nesposobnog da odgovori na zahteve neistomišljenika na iole civilizovan način, čak ni kada se ovi tiču osnovnih tekovina demokratskih društava. Ovaj ishod protesta jeste važan, ali i potpuno očekivan, jer da režim nije takav kakvim se upravo pokazuje, potrebe za protestom ne bi ni bilo.\nDruga adresa do koje bi zathevi protesta trebalo da su doprli (jesu li?) su sve one političke partije, stranke, pokreti i grupe koje pretenduju da jednog dana dođu na mesto aktuelne vlasti, dakle, takozvana „opozicija“. Mnogi pitaju zašto se studentski protesti tako oštro ograđuju od svih političkih partija, a ne samo od onih koje su, direktno ili indirektno, učesnice u autokratskom režimu. Zašto oklevaju da sarađuju sa političkim partijama kad se to čini logičnim i razumnim sledećim korakom ka ispunjenju postavljenih zahteva? To, međutim, nije pravo pitanje. Sasvim je razumljivo zašto studenti ne dozvoljavaju da se bilo ko „stavi na čelo“ njihovog protesta. Oni nemaju poverenja i ne žele da budu instrumentalizovani za bilo čije partikularne interese. Pravo je pitanje, dakle, zašto mladi ljudi nemaju poverenja u političke aktere koji nisu nosioci vlasti. Bespredmetno je i promašeno u ovom trenutku diskutovati o tome ko je, sa kojim ciljem i sa koliko realnog osnova plasirao slogan „svi su isti“; čak i dokazivanje da svi jesu ili nisu isti i ko je koliko „drugačiji“ je promašena tema. Jednostavno, ovi mladi ljudi, glas savesti našeg društva u raspadu, imaju pravo da nemaju poverenja, bez potrebe da to bilo kome objašnjavaju i pravdaju. Oni imaju puno pravo da ne veruju rečima, već samo delima.\nGlavno je pitanje, stoga, šta su politički akteri, ovi sa „ove“ strane, učinili da steknu ili povrate, da zasluže poverenje omladine, da dokažu da se suštinski razlikuju i da jesu spremni da delima, a ne samo rečima, krenu ka ostvarenju ciljeva oko kojih su se stotine hiljada ljudi širom Srbije složile još u prva tri dana protesta. Umesto što već tri nedelje čekaju da budu pozvani, kao engleska kraljica na čajanku, zar ne bi istinska podrška idejama studenata zahtevala da urade nešto konkretno? I to ne kao pojedinci i građani među studentima, već kao politički subjekti, u svoje ime, pod svojim grbom i zastavom, za koje nameravaju da nas pozovu da glasamo na nekim sledećim izborima. Zar ne bi mogli da, poštujući odluku studenata da ostanu nezavisni i svoji, oni sami izađu u protest, na susedni trg, u susednu ulicu? Zar ne bi time najjasnije pokazali mladima da iskreno veruju u njihove ideje i da su spremni da ih pretoče u neki konkretan akcioni plan, umesto trulog političkog sistema u kome se svi vrte u krug dvadeset godina? Zar to ne bi bila mnogo jasnija poruka i vladajućem režimu da ih ne može ugasiti naprosto isključivanjem mikrofona na skupštinskoj sednici ili zabranom gostovanja studenata na skupštinskom zasedanju? I konačno, zar nije upravo to ono što bi ih legitimisalo i pred svima nama kao političke aktere za koje bismo na nekim narednim izborima želeli i imali zašto da glasamo? Jedan moj prijatelj imao je običaj da kaže kad smo devedesetih mi bili mladi ljudi na ulicama, „Ako smo već drugačiji, ne bismo smeli da budemo isti“.\nKako god da se mladi ljudi u „Protestu protiv diktature“ odluče dalje da delaju, svi smo im dužni ogromnu zahvalnost za ovo što su uradili u protekla 23 dana; zaista su održali lekciju čitavom društvu, koje se nije baš istaklo najboljim razumevanjem stvari, ni u prethodnih više godina, ni u ove tri nedelje. Odgovornost za dalje korake i ishod čitavog pokreta ne može da leži na plećima samo jedne generacije, samo najmlađih. Ko je sada na potezu?


27.12.2018 u 13:21\nPRIŠTINA – Kopredsedavajući pregovaračkog tima Kosova Fatmir Ljimaj izjavio je danas da su na sastanku sa ambasadorima zemalja velike petorke i EU dobili snažnu podršku za dijalog o normalizaciji odnosa sa Srbijom. Na konferenciji za novinare posle sastanka najviših zvaničnika Kosova i pregovaračke ekipe sa ambasadorima SAD, Velike Britanije, Nemačke, Francuske i Italije i EU, Ljimaj je rekao da su ih upoznali sa koordinacijom parlamenta, vlade, predsednika i opozicije. „Upoznali smo ih sa opredeljenjem delegacije da nastavi rad na obezbeđivanju što šireg konsenzusa. Upoznali smo ambasadore i o koordinaciji parlamenta, Vlade, predsednika i opozicije. Rekli smo im da prikupljamo sve one materijale za teme o kojima smo razgovarali sa Srbijom i dobili smo potvrdu od predsednika da će\n26.12.2018 u 12:42\nPRIŠTINA – Predsednik kosovskog parlamenta, Kadri Veselji, rekao je danas da je odluka o nastavku dijaloga sa Beogradom jasna jer Priština želi da, kako je rekao, „Srbija prepozna Kosovo kao državu i članstvo u UN”. Veselji je to rekao na zajedničkoj konferenciji za novinare s predstavnicima privremenih prištinskih institucija, Hašimom Tačijem, Ramušem Haradinajem i Špend Ahmetijem, jednim od koordinatora tima za dijalog. „Odluka je vrlo jasna zašto idemo na nastavak dijaloga, to je proces slobode, suvereniteta, to je proces u kojem Srbija treba da nas prepozna kao državu i dobijanje statusa člana UN”, rekao je Veselji, preneo je Zeri. Veselji je rekao da će rad tima biti transparentan. „Čvrsto verujem da smo na pravom putu i svi bi trebalo da budemo zajedno za Kosovo u ovom\n20.12.2018 u 15:27\nMogerini nije ispunila ulogu posrednika\nPRIŠTINA – Profesor na Univerzitetu Kolumbija David Filips je ocenio da visoka predstavnica Evropske unije za spoljnu politiku i bezbednost Federika Mogerini nije ispunila svoju ulogu u dijalogu o normalizaciji odnosa Beograd i Prištine. „Njeni napori su do sada bili bezuspešni. Posrednik treba da bude aktivniji, da vodi pokretnu diplomatiju a ne samo da organizuje susrete u Briselu”, kazao je Filips za portal gazetaexpress.com. Filips koji je direktor Instituta za mir Univerzitetu Kolumbija u Njujorku i dobar poznavalac prilika na Balkanu, rekao je da je dijalog netransparentan i da SAD „treba da kopredsedavaju dijalogom”. Prema njegovim rečima, „ako dijalog na uspe, moguće je nasilno sukobljavanje Kosova i Srbije”, a za to će biti okrivljena Mogerini. „Unutrašnja rasprava na Kosovu\n18.12.2018 u 15:47\nKocijančić: Dijalog vode Vučić i Tači\nBRISEL – Portparolka EU Maja Kocijančić kaže da je na Beogradu i Prištini da odrede agendu, brzinu, dubinu i ishod dijaloga, a da novoimenovani tim Kosova može da podrži pregovore koje na prvom mestu vode predsednik Srbije Aleksandar Vučić i kosovski predsednik Hašim Tači uz posredovanje visoke predstavnice Federike Mogerini. Kocijančić je na pitanje Tanjuga o poziciji EU povodom nedavno usvojene Rezolucije kosovskog parlamenta o nastavku dijaloga sa Beogradom, kojom se između ostalog prejudicira ishod dijaloga, odgovorila da je na obema stranama da dogovore agendu, brzinu, dubinu i ishod dijaloga. Kada je reč o imenovanju pregovaračkog tima Prištine za nastavak dijaloga sa Beogradom, Kocijančić očekuje da to može biti doprinos dijalogu koji vode na prvom mestu Vučić i\n23.11.2018 u 18:11\nFabrici: Dijalog Beograda i Prištine potreban je više nego ikada\nŠef Delegacije EU Srbiji Sem Fabrici izjavio je danas da je dijalog između Beograda i Prištine neophodan i da na to ukazuju poslednji događaji. EU traži od vlasti Kosova da deluju u skladu s vladavinom prava, rekao je za Betu i Euraktiv Srbija Fabrici posle debate sa studentima Univerziteta u Beogradu. Kada je reč o taksama od 100 odsto na robu iz Srbije, Fabrici je rekao da to predstavlja kršenje sporazuma CEFTA i da vlasti u Prištini treba to da shvate i da povuku te mere. Sve to pokazuje da je više nego ikada neophodan dijalog, rekao je Fabrici i pozvao Beograd i Prištinu da se angažuju na dijalogu. „EU je odlučna da taj dijalog olakša”, rekao je Fabrici posle skupa na kome je sa studentima i predstavnicima Univerziteta razgovarao o evrointegracijama i novoj knjizi „EU\n14.09.2018 u 19:04\nPRIŠTINA – Kosovski ministar spoljnih poslova Bedžet Pacoli, koji je danas sa ministrom spoljnih poslova Albanije Ditmirom Bušatijem razgovarao o završnoj fazi Briselskog dijaloga, zatražio je od njega da, kako je rekao, Albanija učestvuje u dijalogu sa Srbijom. „Tražio sam da Albanija ne sedi skrštenih ruku u ovom procesu, već da bude sastavni deo našeg cilja. Naš cilj je dijalog sa Srbijom. Albanija treba da bude prisutna. Ako mogu EU i SAD, zašto ne Albanija”, rekao je Pacoli, prenosi RTK. „Ove godine mi činimo napore da Kosovo dostigne svoj cilj slobodnog kretanja, i u tom smislu mi tražimo podršku i od Albanije”, rekao je Pacoli posle sastanka sa Bušatijem. Pacoli i Bušati su se takođe saglasili da je potrebno da se što pre postigne konačan sporazum između Beograda i


Vesti Archives - Страница 170 од 199 - EU Delegacija u Srbiji\nKomesar Stilijanides u poseti Ukrajini, EU povećava humanitarnu pomoć\nEvropska unija se priprema da poveća obim humanitarne pomoći namenjene pogođenima konfliktom u Ukrajini, prvenstveno raseljenima i onima kojima je potrebna pomoć kako bi prebrodili ekstremno hladno vreme koje je zahvatilo zemlju.\nRazgovor sa Majklom Davenportom, šefom Delegacije Evropske unije u Srbiji, objavljen u u biltenu Fonda za humanitarno pravo kroz PRISTUPANJE ka PRAVDI.\nPregovori o pristupanju Srbije EU formalno su započeli pre godinu dana u Briselu. Od tada se mnogo radilo na pripremi pregovora o konkretnim poglavljima i započinjanju ključnih reformi. Taj zalet i stepen ambicije treba održati kako bi zemlje članice EU otvorile prva poglavlja ove godine. Prošle godine je Vlada donela brojne reformske zakone i usvojila nekoliko dobrih akcionih planova. Sada je vreme da se realizuje ono što je zacrtano na papiru; svi se nadamo i očekujemo da će 2015. biti godina realizacije. Trebalo bi da reforme počnu da pokazuju rezultate koji će pomoći oporavku privrede kako bi do idućeg Izveštaja o napretku Srbije svi mogli da ga vide i osete čak i ako ne pročitaju izveštaj – kaže u razgovoru za Danas Majkl Devenport, šef Delegacije Evropske unije u Srbiji.\nNastavljamo da podržavamo slobodu medija i zato će na samom početku pregovora Srbije sa EU biti otvoreno i Poglavlje 23. Sa premijerom Aleksandrom Vučićem postignut je dogovor da se saradnja mora nastaviti jer je to i moja i njegova obaveza, kaže u intervjuu za Radio Slobodna Evropa Majkl Devenport, šef Delegacije EU u Srbiji.\nPrevious 1 … 168 169 170 171 172 … 199 Next


Glavno Archives - Page 182 of 186 - RTV Centar Srem\nDruštvoGlavnoHronikaSremska MitrovicaZanimljivosti 10/06/2016 0\nGrad Sremska Mitrovica i ove godine organizuje kolektivno venčanje, koje će biti održano 12. novembra u Gradskoj kući u 13 časova. Nakon ceremonije venčanja, a ukoliko vremenski uslovi dozvole, mladenci će prošetati centralnim ulicama grada. Prema rečima načelnika gradske uprave za opšte i zajedničke poslove Miroslava Jokića, venčanje je... Read more\nDruštvoGlavnoInđijaMladi i deca 10/05/2016 0\nPredsednik Opštine Inđija Vladimir Gak u sredu, 05. oktobra, družio se sa decom iz svih osnovnih škola sa teritorije ove opštine i mališanima iz Predškolske ustanove „Boško Buha“ u okviru obeležavanja Dečije nedelje. Po svemu sudeći, prvi čovek inđijske opštine ima ozbiljne konkurente kada je u pitanju obavljanje funkcije... Read more\nGlavnoHronikaInđija 10/05/2016 0\nGoran Kostić, načelnik Policijske stanice u Inđiji na tu funkciju postavljen je u februaru tekuće godine. Za prvih osam meseci rada postigao je značajne rezultate u suzbijanju kriminaliteta, ali i rasvetljavanju različitih krivičnih dela. Za razliku od svojih prethodnika, ostvario je i dobru saradnju sa lokalnom samoupravom. U oblasti... Read more\nGlavnoInđija 10/05/2016 0\nU toku su radovi na bušenju bunara u Beški. Bunar je neophodan, pre svega, zbog nesmetanog funkcionisanja novoizgrađenog vodovoda u Čortanovcima. Kako kaže Dragoljub Trifunović, vd direktora JKP „Vodovod i kanalizacija“ Inđija radovi su počeli 20. septembra i odvijaju se predviđenom dinamikom. -Radovi su počeli 20. septembra i... Read more\nSM: Počela grejna sezona u “Gradu na Savi”\nDruštvoGlavnoHronikaSremska Mitrovica 10/05/2016 0\nJedanaest dana pre zvaničnog početka grejne sezone radijatori u Sremskoj Mitrovici su topli za korisnike daljinskog sistema grejanja. Zbog pada temperature lokalna samouprava i JKP Toplifikacija Sremska Mitrovice postigli su dogovor da se sa grejanjem krene ranije nego što je predviđeno. Inače uslige grejanja koristi 3500 korisnika za stambeni prostor,... Read more\nGlavnoInđija 10/04/2016 0\nPredsednik Opštine Inđija Vladimir Gak zatražio je od svih direktora javnih preduzeća izveštaje o dugovanjima koja su zastarela zbog neažurnosti prethodnih rukovodilaca. On smatra da je svaki prethodni direktor bio u obavezi da postupi prema zakonu i ne dozvoli zastaru, jer je to u opisu njihovog radnog mesta. On... Read more


Specijalci SIPA-e učestvuju u programu obuke američkih marinaca - SIPA.GOV.BA\nSpecijalci SIPA-e učestvuju u programu obuke američkih marinaca\nPripadnici Jedinice za specijalnu podršku SIPA-e učestvuju u sedmodnevnom programu obuke američkih marinaca sa osobljem za sigurnost Ambasade SAD, te pripadnicima MUP-a Kantona Sarajevo i Direkcije za koordinaciju policijskih tijela BiH.\nNa prostoru bivše kasarne „Slaviša Vajner Čiča“ u Istočnom Novom Sarajevu danas je (21.5.2015. godine) izvedena vježba kojoj su prisustvovali i predstavnici medija. Predstavnicima medija obratio se ataše za sigurnost Ambasade SAD Kevin Murphy, izvršni oficir američkih marinaca Adam Drexler i predstavnici policijskih organa koji su učestvovali u obuci.\nAtaše za sigurnost Ambasade SAD rekao je da je obuka realizirana radi dodatnog jačanja saradnje koja je izvrsna, usavršavanja i podizanja spremnosti pripadnika jedinica kako bi mogli odgovoriti na sve izazove sa kojima se susreću u radu.\nKapetan američkih marinaca rekao je da je ovo bila izvanredna prilika za unapređenje saradnje i partnerstva, te razmjenu iskustva. „Imali smo priliku da učimo od vaših institucija i oni od nas“, istakao je Drexler.\nSIPA izražava posebno zadovoljstvo jer su pripadnici Jedinice za specijalnu podršku SIPA-e imali priliku da učestvuju u obuci koju provodi najpoznatiji vod američkih marinaca Fast tima.\n„Ovakav vid obuke i razmjene iskustava sa pripadnicima specijalnog tima američkih marinaca podići će na još veći nivo znanje i vještine pripadnika Jedinice za specijalnu podršku SIPA-e u oblasti taktike specijalnih dejstava, što će im pomoći da efikasno i profesionalno odgovore svim sigurnosnim izazovima u budućem radu“, rekao je v.d. komandanta Jedinice za specijalnu podršku SIPA-e Jovica Mirosavljević.\nVideo priloge informativnih emisija o zajedničkoj vježbi možete pogledati ovdje.


Uefa otkazala U19 Evropsko prvenstvo za fudbalere i fudbalerke - mediji.net\nEvropska fudbalska unija (Uefa) otkazala je danas planirano Evropsko prvenstvo za fudbalere i fudbalerke do 19 godina zbog pandemije korona virusa.\nUefa je navela da su ograničenja koje su donele vlade usled pandemije korona virusa dovele do ovakve odluke.\n„Putovanja reprezentacija i održavanje mini turnira bilo bi vrlo teško“, navela je Uefa.\nEvropsko prvenstvo za fudbalere do 19 godina trebalo je da se igra u Rumuniji od 30. juna, dok je ženski turnir bio planiran za jul u Belorusiji.\nnionPročitajte još na ovu temu\nUEFA neće da promeni odluku: Evropsko prvenstvo ipak u 12 gradova širom Starog kontinenta\nNije se mnogima svidelo to što je UEFA prošle godine odlučila da Evropsko prvenstvo pomeri za 365 dana zbog pandemije koronavirusa, a još manje što je plan ostao isti – odnosno, da se nadmetanje odvija u 12 gradova širom Starog kontinenta, umesto u jednoj zemlji.\n"Rasističko ponašanje, uvredljivo skandiranje, kršenje kovid protokola": UEFA pokrenula disciplinski postupak protiv Zvezde\n(Beta) - Evropska fudbalska unija (Uefa) pokrenula je danas, posle završene istrage, disciplinski postupak protiv Crvene zvezde zbog incidenata na utakmici protiv Milana u Ligi Evropa odigranoj u Beogradu 18. februara.Optužbe koje se stavljaju na teret Zvezdi su - rasističko ponašanje, provokativno,...


VIDEO: Pornići su zlo? Sigurno manje od ovog videa – Net.hr\nVIDEO: Pornići su zlo? Sigurno manje od ovog videa\nAutor: Net.hr 10:58 17.10.2013\nKada odrasli pokušavaju djecu zastrašiti stvarima umjesto da im ih objasne, rezultati obično budu posve neželjeni, a nekada i smiješni.\nJedan od takvih smiješnih rezultata možete pogledati u nastavku. Video je posvećen odgovaranju mladih od zla specijal-201201270582004-Porno, a iako nas je video prestrašio, to mu je uspjelo iz sasvim krivih razloga.\nKako NE upozoriti mlade na loše strane pornografije, svakako pogledajte u nastavku:\nnajvideo porn pornografija smiješni video strašno video


Inflacija prelazi 12 odsto\n► Inflacija prelazi 12 odsto\nInflacija u Srbiji će do kraja godine premašiti 12 odsto, a pad bruto domaćeg proizvoda iznosiće 1,5 odsto, rekao je danas viceguverner Narodne banke Srbije Veselin Pješčić.\n"Inflacija će nastaviti da raste i u prvim mesecima 2013, a potom će padati da bi do kraja godine bila u predviđenim granicama od 2,5 odsto do 5,5 odsto", kazao je Pješčić na konferenciji za novinare.\nOn je dodao da je procena NBS da rast cena u 2012. godini neće dostići rekordni rast cena iz prethodnih godina, od 14,9 odsto, koji je, kao i ove godine, uglavnom bio izazvan poskupljen prehrambenih proizvoda, usled suše.\nCene hrane u Srbiji rastu brže nego u susednim zemljama zbog, kako je rekao Pješčih, neodgovarajuće agrarne i carinske politike.\nRast međugodišnje inflacije od avgusta je iznosio 5,2 odsto, u čemu je, prema procenama NBS, oko 77 odsto udeo rasta cena hrane.\n"Centralna banka je juče povećala referentu kamatnu stopu za 0,25 procentnih poena, na 10,75 odsto, da bi sprečila da se rast cena hrane i regulisanih cena prelije na ostale cene", objasnio je Pješčić.\nOn je dodao da će stepen restriktivnosti monetarne politike u narednom periodu zavisiti od "uspešnosti obuzdavanja inflacionih očekivanja, uticaja eksternih faktora i efekata fiskalne konsolidacije".\nLoša poljoprivredna sezona, po rečcima Pješčhića, uticaće na pad BDP-a, zbog čega je NBS raniju procenu pada BDP-a u 2012. od 0,5 odsto revidirala na 1,5 odsto.\n"Pad poljoprivredne proizvodnje u ovoj godini biće 22 odsto, odnosno 10,5 odsto više nego što je NBS ranije procenjivala", rekao je Pješčić.\nPrognoze centralna banke su da će u 2013. godini BDP biti veći tri odsto, čemu će najviše doprineti izvoz Fijatovih automobila iz kragujevačke fabrike, a delom i priliv investicija.\nPješić je rekao da je u septembru povećana kreditna aktivnost banaka, zahvaljući sunbvencionisanim kreditama privredi. Udeo problematičnih kredita u ukupnim pozajmicama je 21,7 odsto.\nUkupne devizne rezerve NBS su 5. oktobra iznosile 10,4 milijarde, a neto devizne rezerve 6,3 milijarde evra.\nNa jačanje dinara u septembru, kako je rekao Pješčić, uticale su restriktivne mere NBS, kao i povećana ponuda deviza posle odobravanja subvencionisanih kredita.\nU evro zoni je u martu zabeležen pad inflacije, prvenstveno zbog pada cena energenata, saopštio je danas Evropski statistički biro Eurostat.


Jedan od pet miliona Novi Sad razvio transparent ispred Vučićeve bine | Autonomija\nOd jutros su za saobraćaj zatvorene brojne ulice u centru Novog Sada zbog održavanja mitinga vlasti\nPredstavnici protesta „Jedan od pet miliona“ u Novom Sadu danas su na Trg slobode u tom gradu, gde je u toku postavljanje bine i ozvučenja za miting „Budućnost Srbije“ razvili transparent sa pozivom na protest u Beogradu 13. aprila.\nNa transparentu koji su na kratko razvili i zatim otišli sa trga, pisalo je „miILIon“ i datum zakazanog protesta „Jedan od pet miliona“ u Beogradu.\nMeđu onima koji su razvili transparent bilo je petoro poslanika Skupštine Vojvodine, koji su danas bojkotovali rad te institucije, dvoje iz Stranke moderne Srbije, dvoje iz Demokratske zajednice vojvođanskih Mađara i Svetlana Kozić iz Narodne stranke i aktivisti „Jedan od pet miliona“.\nRanije danas aktivisti su izlepili trg plakatima sa pozivom na protest u Beogradu, ali su ti plakati uklonjeni.\nVečeras u 18 sati na Trgu slobode biće održan miting „Budućnost Srbije“ predsednika Aleksandra Vučića, koji je najavljen kao „jedan od najvećih skupova u Vojvodini do sada“.\nIako nije bilo najavljeno, od jutros su za saobraćaj zatvorene brojne ulice u centru Novog Sada, zbog održavanja mitinga.


Tači za RSE: Očekujem da Beograd sprovede sporazume\nPredsednik Vlade Kosova Hašim Tači kazao je u Zagrebu za Radio Slobodna Evropa (RSE) da očekuje od Beograda da pokaže dobru volju za sprovođenjem tehničkih sporazuma naročito o regionalnoj saradnji i zajedničkom upravljanju granica.\n„Ovi sporazumi vode ka normalizaciji odnosa između države Kosova i Srbije. Očekujem da će ova normalizacija doprineti miru, stabilnosti, regionalnoj saradnji i evroatlanskoj perspektivi celog regiona. Želim verovati da ce se otvoriti novo poglavlje izmedu Kosova i Srbije koje je do sada nedostajalo”, istakao je Tači.\nOn je dodao da očekuje da će Srbija sa visokom odgovornošću prihvatiti uklanjanje svih paralelnih struktura iz severne Mitrovice kako bi se osigurao “red i zakon, demokratija, slobodni izbori, legitimno rukovodstvo a potom i socioekonomske investicije”.\nSrpski i kosovski premijeri Ivica Dačić i Hašim Tači, sastaće se večeras u Briselu sa šeficom evropske diplomatije Ketrin Ešton, drugi put za manje od mesec dana.